Vitaminer på vej ind i varmen | helsenyt.com\nVitaminer på vej ind i varmen\n- hos de offentlige sundhedsmyndigheder, altså!\nDet har nemlig i årtier været kendt i helsebranchen, at vitamin- og mineraltilskud kan indgå i forebyggelse og behandling af en lang række lidelser.\nStribevis af undersøgelser, ikke mindst fra USA, har dokumenteret disse mikronæringsstoffers medicinske værdi, og det er nu også langsomt ved at gå op for vores myndighedspersoner.\nLæge Lars Ovesen, der er leder af Afdeling for Ernæring i Veterinær- og Fødevaredirektoratet vover således denne udtalelse: "Der arbejdes rundt omkring på, at man måske skal have et andet syn på anbefalede doser af vitaminer".\nDer er dog ingen grund til at tro, at denne ændring er lige på trapperne. Selv om nye amerikanske undersøgelser f.eks. viser, at selén i doser på 200 mikrogram om dagen reducerer dødeligheden af bl.a. prostatakræft med 63 pct., så er det dog ifølge Ovesen nødvendigt med en dansk undersøgelse, for at den anbefalede dosis i Danmark kan hæves fra de nuværende 50 mikrogram for mænd og 40 mikrogram for kvinder.\nHvorfor selén skulle virke helt anderledes på danskere end amerikanere, kommer Lars Ovesen dog ikke ind på.\nI øvrigt kan man minde om, at myndighedspersoner for 10 år siden udråbte selén som nærmest et farligt stof. Levnedsmiddelstyrelsen fik sat den anbefalede daglige dosis ned fra 200 til de nuværende 50 mg, selv om det stred mod tendensen i praktisk taget alle andre lande, og der lød kraftige advarsler fra førende eksperter. Men kontorchef Finn Clemmensen fra Levnedsmiddelstyrelsen mente, at det for de fleste mennesker var at smide pengene ud af vinduet at betale dyrt for selén, "for vi får rigeligt ved en varieret kost" (Berlingske Tidende 24. feb. 1988).\nMen i dag er opfattelsen tilsyneladende den stik modsatte!\nTidligere har en stor undersøgelse, offentliggjort i det anerkendte britiske tidsskrift The Lancet (23. marts 1996) vist, at naturligt E-vitamin kan reducere risikoen for hjerteanfald med 75 pct. Det er heller ikke godt nok for Ovesen, selv om han erkender, at vi har store problemer med hjerte-karsygdomme i Danmark.\nOvesens udtalelser er først og fremmest en demonstration af det forkrampede forhold, danske sundhedsbureaukrater har til kosttilskud og naturmedicin, men naturligvis er det opmuntrende, at man fra officiel side er ved at forlade den fasttømrede holdning om, at såkaldt sund og alsidig kost skulle give os rigelige mængder af vitaminer og mineraler.


Kvinde - kend dit job: august 2011\nKvinde - kend dit job\nTo ud af tre er ikke så ringe\nAltså hvis Helle kan boligblogge, så kan jeg også haveblogge. :-)\nFolk, der har været her, vil vide, at hvor andre prøver at få ting til at vokse op i deres have, så går vores projekt mere på at holde vores 70'er have nede. Her har boet mange gennem tiderne, men med garanti ingen havearkitekter, derimod folk med forkærlighed for hassel, birk, efeu og 1000 andre ting, jeg ikke kender navnene på, men som udmærker sig ved at vokse en meter lange magre skud, hver gang man vender ryggen til dem et øjeblik. Resten er skvalderkål, som i grunden er et yndigt bunddække.\nSidste år fik jeg en plantekasse, fordi jeg tænkte, at det ikke kunne gå galt. Det kunne det: Jeg fik aldrig bundet tomatplanterne op og efter sommerferien lå der en bunke smårådne og/eller mugne cherrytomater på planter, som strakte sig hen langs fliserne og ind over et vindue, som man enten kunne åbne og få rådden tomatsaftregn på sig eller bare lade være med at åbne foreløbig.\nLigesom med børn glemmer man hvordan det er, så i år prøvede jeg igen. Agurkeplanten gav tre-fire fine skoleagurker, to bundter basilikum led en hurtig død, MEN TOMATERNE VIRKER - de smager godt, sidder pænt strippet op ad muren og ser prof ud. Ja altså langt de fleste skal nok nå det, medmindre efteråret starter nu. I så fald må jeg få lært at lave Stegte Grønne Tomater (eller bare se filmen, fordi den er så god).\nIndsendt af Mai kl. 22.26 1 kommentar: Links til dette indlæg\nHer er de korte valgnyheder\nMartin Brygman stiller tilsyneladende op for Socialdemokratiet i Århus - eller nej, det var Jens Joel, som har anlagt kopiskæg for at få opmærksomhed\nKvinder bliver ifølge ekspert skræmte af Løkkes smil - det må mænd da også gøre?\nMargrethe Vestager er set tilfreds nynnende: "Se min kjole, den har alle farver - rød, gul, grøn, blå, sort og mange fler' - det er fordi, jeg elsker alle farver og fordi Lars Barfod er min ven"\nPia nøjes ikke med kopiskæg - og godt for det, kvinder bør aldrig ALDRIG flashe eventuelt overskæg. Næh, hun tager munden fuld og siger Pia eller Kaos.\nJeg siger, at så vil jeg nok hellere have kaos og mange farver.\nOver and out - men redaktionen følger udviklingen tæt.\nIndsendt af Mai kl. 23.19 4 kommentarer: Links til dette indlæg\nHvad sker der for mænd i tights?\nAltså jeg har stor respekt for mænd, der ikke er bange for at optræde som ene hane i kurven og uden blusel deltage i diverse kvindagtige aktiviteter. Der var i hvert fald ingen homofobi at spore hos den ældre herre, der trofast var med til mandagszumba hele foråret - det var ikke altid, han vred hofterne i den rette rytme, men han gjorde et ærligt forsøg. (Og min røv rystede som bekendt heller ikke altid helt så frisindet som den burde).\nNu har både tid, økonomi og almindelig logistikplanlægning reduceret mig til lokal konegymnastik, som faktisk ikke er så ringe endda, når mit primære formål er at forbrænde og ikke at være iklædt det nyeste zumbaskrud. Hvad skuer mit øje allerede ved første træning? En anden ældre herre med måne på issen, omgivet af grånende Voldborgkrans, fuldskæg og - tights! But why? Jeg sværger, at jeg ikke stirrede på ham, men det var notorisk umuligt at overse, at han konsekvent lagde sig på ryggen og sparkede benene med forsiden op mod loftet, når det var meningen, man skulle ligge på siden og træne lårmuskler.\nAnyway, man skal ikke tage modet fra sådan en heltemodig antihomofobisk indsats af en enkelt ældre mand blandt måske 30-40 kvinder. Jeg tror i øvrigt, at fruen også er på holdet, så måske er der ganske enkelt tale om en mand, der er alvorligt under tøflen. Det forklarer bare stadig ikke, hvorfor han har tights på? Er det et statement af en slags? Manglende alderserkendelse? Uopfyldt ønske om en karriere indenfor ballet? Enlighten me please!\nIndsendt af Mai kl. 21.28 2 kommentarer: Links til dette indlæg\nJamen mænd kan jo ikke multitaske\nMin overskrift er blevet til en sovepude, hvorfra kvinder med himmelvendte øjne tørrer snot, folder vasketøj, svinger støvsugeren, propper en sut i en mund og smører en leverpostejmad med venstre hånd, mens hun taler i telefon, emailer, sms'er og chatter med to-tre stykker på en gang og alligevel ved nøjagtigt hvor mange ruller toiletpapir og liter mælk, der er på lager.\nPå den modsatte sovepude i parforholdet fordyber mænd sig i computer, biler, rødvin, fodbold, LEGOborge, Harry Potter og andet "pjat" i følge den klassiske multikvindes udsagn. "Han hører jo ikke engang, når jeg beder ham gå ud med skraldespanden, hvis han læser imens," siger hun typisk. For mens hun laver alt det andet, kan hun også brokke sig og bitter-erkende, at "mænd jo ikke kan multitaske."\nWell, der er nu beviser for, at multitasking ikke bare betyder fravær og utilfredshed (heraf brok) generelt, men også betydelig forhøjet risiko for stress. Jo mere vi prøver at få løst, ved at favne det på en gang, jo mere slider vi på evnen til koncentration, fokus, nærvær og kvalitet. Alt imens vores unger foretrækker at lege med deres far, fordi han i det mindste engagerer sig i Legoborgen i stedet for at sms'e imens.\nJeg vil gerne slå et slag for singletasking. Du skal droppe dit martyrium og din misundelse over din mands evne til at nøjes med at lave en ting ad gangen, for du kan jo bare vælge at gøre det samme og over tid begynder han nok af sig selv at købe ny mælk, når I er udgåede. Den behøver jo ikke købes, når der er 1½ liter tilbage vel?\nEller tag en beslutning om, at det ikke er dig, der støvsuger med dybe teatralske suk næste gang - måske ligger hans tærskel for, hvad "støvet" vil sige ganske få støvkorn over din, men det har han måske aldrig haft chancen for at demonstrere? Samme typer øvelser kan du lave indenfor vasketøj, madlavning, oprydning, you name it.\nSelv skal du sætte dig ned med ryggen til rodet og glo på himlen, træerne, en bog, et blad og IKKE rejse dig for lige at nippe lidt til ukrudtet - spørg dig selv, hvad der kan ske ved, at det bliver stående. Kommer havepolitiet efter jer? Sender naboen misbilligende blikke - og hvad kan du i givet fald bruge det til? Eller sker der ikke en skid?\nDet er dit liv, du har kun et, så hold nu op med at ødelægge det ved at gøre alting på en gang - medmindre du kan gøre det uden at brokke imens, for så gør du allerede to ting og forøger dermed din stressrisiko.\n(PS: hvis jeg lyder sur i dag, så er det mest på mig selv - jeg kunne godt trænge til at lære det ovenstående).\nIndsendt af Mai kl. 16.40 Ingen kommentarer: Links til dette indlæg\nBefore these witnesses\nI solemnly and sincerely declare\nThat I, Mai Bakmand\nAs my betraying partner\nAnd tempting true love\nI will terminate our friendship\nAnd hate you today, tomorrow and forever\n'til death us do part\nI shall never eat another waffle\nAv min mave: Ældsten bagte 32 vafler i morges, der er nu 3-4 stk tilbage og vi er altså kun fem i familien... Jeg siger ikke, at jeg er den eneste, der har ondt i maven eller den, der har mest ondt i maven, men de smagte godt. :-)\nIndsendt af Mai kl. 21.12 Ingen kommentarer: Links til dette indlæg\nEn hyldest til Anne\nDer er få personer, som kan lide en ubetinget og uanset, hvor tåbeligt, egoistisk eller barnligt, man opfører sig. Personer som siger, du ser fantastisk ud, også når du lige er vågnet med morgenhår og dårlig ånde, som siger "du har da tabt dig, har du ikke?" efter en heldig vejning på minus 200 gram.\nJeg har sådan en person. Det er ikke min mand og slet ikke min datter, som fornyligt spurgte, hvad det var for nogle buler på lårene (hrmfh) og mente, jeg skulle købe nye underbukser, eventuelt med Minnie Mouse på. Næh, det er min ene storesøster ANNE, som ubetinget og som den eneste "liker" alt hvad jeg skriver på min blog og linker til på Facebook.\nSå ser hun jo selv brandgodt ud (og lad det nu være sagt med det samme: NEJ, jeg skrev ikke forkert, hun er IKKE yngre end mig, selv om hun ser sådan ud).\nTak til Anne (og ok også til de to andre, men det er jo ikke til, når I ikke kommer så meget i de elektroniske medier).\nIndsendt af Mai kl. 23.19 2 kommentarer: Links til dette indlæg\nGik 7 meter ud i køkkenet...\nPå 2.04 sekunder i min Bare Tæer app, som naturen har indbygget direkte under fodsålen. Derefter 10 meter x mange (= opsamlede mindst lige så mange par sorte sokker, som der er hankøn og værelser i huset) mellem værelser og baggang og indførte dem i min hvide Siemens washCube, som kørte en 30 graders app.\nSenere cyklede jeg 300 meter på 1:31 minutter på min Centurion Le Mans med barnesæde app, som både er blevet for lille, mangler sele og bare venter på at blive afmonteret. Jeg hentede barn på 0:41 minut, da der kun var én bette Frederik tilbage ud over hende, selv om klokken var 16? Hvor køber man den populære: "Registrer de andre familiers vaner og hent altid dit barn fem minutter før i børnehaven app'en?" Ikke at jeg gider have den - det kan da ikke passe, at der skal være affolket klokken 16?\nVi fortsatte 1.5 km for at hente andet barn hos kammerat på 7:21 minutter. Andet barn var i gang med et IRL LEGO Ninjagu spil og mødrene startede knevre app, som igen er naturligt integreret i vi kvinders design.\nAlt forløb faktisk fint hertil, men da vi så var hjemme, var der et problem med ældstens load af guitar, bærbar og tonstung skoletaske på Winther cykel app, så jeg cyklede endnu 1 km på 4:01 minutter, flyttede skoletaske til defekt barnesæde-app og så kunne vi endelig vende hjem til laksefrikadeller. De lugtede helt ægte og naturagtigt, men smagte til gengæld ikke særligt godt. Der burde være en app til at lave lækre laksedeller.\nIndsendt af Mai kl. 21.45 Ingen kommentarer: Links til dette indlæg\nNu er det længe siden\nMen end det gemmes i mit sind, hvordan i barndomstiden, den kære rug kom ind.\nROLIG nu! Jeg skal nok stoppe med ar recitere gamle sange her, men en moderne og ikke rimende udgave af Jeppe Aakjærs klassiker slipper I ikke for. For hvis der er én ting (udover lugten af gymnastiksale og hengemte madpakker med æg), der kan give mig 30 års flashback, så er det duften af høst. I aftes var jeg så heldig at være på landet og kørte forbi adskillige mejetærskere, som ganske vist æder marken 10 gange så hurtigt som min fars Dronningborg maskine, som var spændt efter hans Ursus traktor, men duften er ikke forandret. Så hvis det ikke var fordi, jeg var blæst ud af bilen og det faktisk var småkoldt, så havde jeg haft nedrullede vinduer hele vejen ud ad Viborgvej. I stedet måtte jeg nøjes med et lille snif i ny og næ og så rulle op igen, når jeg frøs for meget.\nUdover Ursus traktoren havde min far en gammel rød Massey Ferguson uden førerhus og det var den, der stod ude i marken med Fasterholt tipvogn spændt for og ventede på, at mejetærskeren møjsommeligt gnavede sig igennem bygmarken og kom forbi og spyttede kernerne ud i vognen. Der sad jeg tit efter skole og bare gloede og ventede på synet af korn, der strømmer ud i vogn.\nJeg fik lov at køre den, eller dvs det var et tomandsjob, for jeg skulle stå på koblingen med hele min vægt, for at koble ud og skifte gear og så måtte min far overtage rattet. Jeg ved fysisk, hvad der sker, når man kobler ud, for det kan man se på sådan en traktormotor. Andre gange sad jeg inde i Ursustraktoren sammen med min far - i øvrigt uden hverken sikkerhedssele eller høreværn - og stirrede meditativt på, hvordan kornstråene lagde sig ned, blev skåret over og opslugt af maskinen. Det var så hyggeligt. Vi talte ikke sammen, men jeg var der og jeg elskede det.\nSådan her så mejetærskeren ud og den brugte en hel dag på at høste det, der sikkert tager 10 minutter nu.\nNår vognen så var fyldt, skulle Ferguson'en køre kornet ind til kornsiloen for at blive tørret. Det blev læsset af i en grav, hvorfra en roterende snegl inde i et rør transporterede\ndet op i siloen, hvor det så faldt ned igen i et kæmpebjerg. Der var tit problemer med den snegl og så stod min far helt rød i hovedet under halmstøv og sved og sparkede og baksede, for at få skidtet til at køre. Nogle gange var jeg med inde i kornbjerget og tage fugtighedsprøver af kornet sammen med min far.\nJeg ved ikke hvorfor, jeg syntes det var så fedt, men det gjorde jeg. Det var vel noget med, at der var en vis risikofaktor forbundet med vejret og udbyttet, det var lange arbejdsdage og støv, skidt og spindelvæv i håret. Når selve kornhøsten var overstået, skulle halmen presses og køres ind. Ved den lejlighed kom min mors brødre med familier enten en lørdag eller en søndag og så kom der en fyr med en halmpresser og så skulle halmen ellers presses og op på halmloftet, helst i en ruf, inden næste bunke halmballer blev læsset af. Det var halmballer i en størrelse som selv jeg kunne håndtere at smide op på transportbåndet fra marken og ind på halmloftet. Jeg tror faktisk, vi unger fik lov at få en tur ovenpå en af de sidste halmballer i hvert læs, op ad transportbåndet og ind på loftet.\nDet var kogende varmt deroppe under taget. Vi stablede halmballerne og byggede huler i dem og ind i mellem hentede vi øl og sodavand og stod og gloede, når mændene lige kunne bunde en hel Faxe Fad af bare tørst. Ind i mellem var der også pausetid og det var ved den lejlighed, min mors bror lærte os at samle Rubriksterningen. Desværre har jeg i mellemtiden glemt, hvordan man samler nederste lag.\nSå meget kan en enkelt moden bygmark sætte i gang af minder, og derfor er jeg hverken ironisk, sarkasatisk eller spids i det jeg skriver i dag: Jeg elskede bare den høsttid.\nIndsendt af Mai kl. 14.00 Ingen kommentarer: Links til dette indlæg\nStik mig lige pauseknappen\nOK resten af verden har den åbenbart, hvis den da ikke ligefrem har ramt fast backward knappen, for i går havde de fanget Muamar Gadaffis søn og i dag siger han så, det hele er rygter. I går troede vi også, vi skulle have udskrevet valg, i dag har vi husejere fået endnu en rabat i stedet for og besked om at bruge flere penge.\nJeg vil bare gerne have udskiftet fast forward med en pauseknap.\nMan skulle bare lige kunne trykke ganske let på den og så tilbringe bare en halv time i nuet, uden at tiden gik fremad. For når ældsten sidder og skriver tysk og ligefrem læser en dag frem, for også at nå sin reklamerute, så går det altså lidt for stærkt. Når han så tilmed kommer hjem med en seddel om konfirmandindskrivning, så er det faktisk den helt store STOP knap, jeg skal have fat i.\nDet er ikke gjort med det, mindsten skal starte til svømning i morgen i ægte koldt klorvand og uden voksen ledsagelse. Heller ikke der, er dog det allertydeligste tegn på behov for en pauseknap. Det er faktisk, at mellemsten er ret bekymret for, om hun kan bunde eller om hun drukner i den svømmehal. Det er jo fuldblod empati, selv om de samme to søskende river hovederne af hinanden flere gange dagligt i kampen om at komme først, være størst og rage mest til sig. En ting er åbenbart selv at rive hovedet af sin lillesøster, noget andet at sætte hende fri i svømmehallens klor. Selv om hun bliver indpakket i kork fra top til tå.\nIndsendt af Mai kl. 16.49 1 kommentar: Links til dette indlæg\nDet er faktisk et erhverv, man skal have stor respekt for. Eller for at være mere præcis: Bogindbinding. I guder, det er svært at få det klistrede klæbepapir til at sidde glat på en opgavebog. Det er ikke meget nemmere at indbinde læsebøger i ikke-klistrende papir, som flaprer ud og folder sig i alle andre retninger end rundt om bogen.\nHvad var det? Hørte jeg nogen sige: "Så lad da de drenge selv pakke deres skide skolebøger ind, du skal ikke være sådan en servicemor!" Well, du har tydeligvis ikke prøvet det, siden du selv gik i skole. Det er skidesvært! Flettede julehjerter og stjerner kan godt gå hjem og lægge sig - den virkelig kunst er at indbinde en skolebog.\nMan kan jo godt se, at der skal plastic om, for at skidtet kan holde sammen om endnu et års slid i den ludfattige danske folkeskole. Lærerne lægger da også ekstra pres på ved at udlove is til klassen, hvis alle bøger er pakket ind til et bestemt tidspunkt. Jeg synes faktisk, de skulle overveje at sende et par flasker til forældrene i stedet for.\nIndsendt af Mai kl. 22.37 5 kommentarer: Links til dette indlæg\nAAAAARRRRRGGGGGHHHHHH! Sidste vinter blev det moderne med en solopgangslampe fra Philips som simulerer langsomt tiltagende lys, selv om der i virkeligheden er både snestorm, sjap, bælgmørke og pivkoldt udenfor. Det skulle få kroppen til at vågne langsomt og naturligt op, fordi der faktisk er en god naturlig grund til først at stå op med solen. Den grund gør vi så vold på i hele vinterhalvåret ved at vælte rundt før fanden får sko på og tænde dagslyslamper og spise antidepressiver og jeg ved ikke hvad, bare for at omgås naturens krav om, at vi skal sove, når det er mørkt.\nEfter sigende virker det, selv om jeg synes, det er bedragerisk, men så er der jo altid nogen, der skal tage idéen videre. For eksempel Samsung Galaxy, som har sådan et vækkeur i telefonen, som min mand synes er virkelig smart, fordi det starter med lange blide strygeragtige toner, for så at gå over i noget lidt mere insiterende klavermusik og jeg ved ikke, om det ender i pauker og crescendo, hvis det får lov at fortsætte, for her vågner min mand som regel. Endelig!\nFor jeg er vågen fra første langstrakte stryg på den elektroniske violin. Og så meget er der altså heller ikke gjort ud af kompositionen, at jeg ligger og får en musikalsk ahaoplevelse. Det er jo trods alt slet ikke meningen, man skal være rigtig vågen endnu, men tonerne skal blidt blande sig i de afsluttende nattedrømme, inden bevidstheden langsomt tager over og slukker alarmen, før musikken kammer over.\nJeg gør åbenbart aldrig, hvad der er meningen. For jeg sover fra børn, der skifter sovepladser og ved aldrig, hvem jeg vågner op ved siden af (men det er altid en af husets beboere(!)), men elektroblide vækkeurstoner, dem kan jeg på ingen måde overhøre eller integrere i en god drøm. Måske skulle jeg finde en alarmtone med børn, der råber FAAAAR i stedet for, så vågner han med garanti før mig.\nIndsendt af Mai kl. 23.26 6 kommentarer: Links til dette indlæg\n10 ting du ikke skal skrive på dit barns Facebook\nElller hvis du ikke har et barn på Facebook, så skal du heller ikke skrive det på din nevø/niece eller dit barnebarns profil. Grunden til, at du ikke skal gøre det, er, at du er gammel og pinlig og ufatteligt nem at unfriende. Så hvis du ligesom jeg fik nogle yngre venner, dengang det var det nye sort at have mange Facebook venner og nu nyder et sneak peak i deres glade festlige liv, så skal du ikke skrive følgende:\n1) hvor ser du nuser ud\n2) du ligner vel nok din mor\n3) kan du huske dengang moster nussede dig i søvn, fordi du havde mellemørebetændelse?\n4) er det grøn sodavand I får til den fest eller hvad?\n5) kommer du snart hjem?\n6) får I læst tysk?\n7) du ser lidt gusten ud ven, skal mor komme og hente dig?\n8) er der også nogle søde piger med til festen?\n9) får I ikke ondt i hovedet af at sidde og spille hele aftenen?\n10) kom ud og få noget frisk luft i stedet for at hænge der\nHvis du bare styrer uden om de 10 punkter, så har du dig en yngre Facebook ven for livet.\nIndsendt af Mai kl. 22.19 Ingen kommentarer: Links til dette indlæg\nIch bin der Hansi, wie heisst du?\nJubii, så kom det år, hvor ældsten får tysk i skolen og mellemsten engelsk. Dermed kan et aftensmåltid meget nemt komme til at lyde sådan her:\nÆldsten: Ich heisse Ældsten, wie heisst du?\nMellemsten: My name is Mellemsten, what is yours?\nYngsten: Jeg heisser Yngsten, hva' hedder du?\nSå kom jeg til at kaste et blik i ældstens tyskbog. Intet er forandret; personerne hedder stadig Gisela eller Ilse og Schultz til efternavn. Sie sind alle Schülerin. Nah gut. Men så var der alligevel sket en innovation, og det var derfor sønnemand overhovedet fandt bogen frem. Vi nægtede nemlig at tro på, at der var en munter tysk sang i tekstbogen. Men han havde ret, det var der! Den lyder nogenlunde sådan her:\nIch bin die Gabi, und wie heisst du?\nHallo, ich bin der Hansi.\nHast du was gesagt?\nHasst du was gefragt?\nIch komm' aus Heidelberg, du!\nDu, ich muss jetzt los\nTschüss, mach's gut. Wiedersehen.\nMange af linierne gentages og så skulle det hele kunne synges til melodien af Skip to my lou. Det kunne vi så overhovedet ikke få til at passe, men det KAN skyldes, at vi lå nede på terrassegulvet i krampelatter og tårerne trillende af grin. Det er jo de rene små Hansi Hinterseer'e, folkeskolen spytter ud om et par år. Schlagerparade i 7. klasse. Sig aldrig mere, at tysk er kedeligt. Det er da sjovere end My name is....\nIch bin die Flødebolle - wer bist du?\nIndsendt af Mai kl. 22.45 1 kommentar: Links til dette indlæg\nKnib og tænk klart! (Mere Alt for Dullerne)\nDet bliver sjovere og sjovere mit dameblad. Der har selvfølgelig altid være noget morsomt over, "Undersøgelser peger på, at .... " for så ved man aldrig rigtig, om det var en rundspørge på kontoret eller et universitetsstudie. Anyway, i mit dameblad kan man nu læse følgende:\n"Hollandske forskere har opdaget, at det er samme kontrolfunktioner, som hjælper os med at holde på vandet, når vi skal tisse, der også hjælper os med at tænke klart. Så drik og knib, piger. Måske skal du snuppe et stort glas vand før næste lønsamtale."\nLigesom den med mænds hænder og risikovillighed, er min første tanke: Hvordan fandt de på at undersøge det? Var der en, der altid rendte på tønden, som de andre syntes var dum? Altså der skal alligevel en del kendskab til kollegerne til, før man spørger dem, om de er slappe eller husker at knibe ikke? Det har aldrig været smalltalk emne på mine arbejdspladser. Måske i mødregrupper, men der vil jeg slet ikke hen nu. De fleste mænd ville i øvrigt nok besvime på stribe, hvis de var fluer på væggen til et mødregruppemøde.\nSå er der selve resultatet. Indeed opsigtsvækkende. Hvis jeg skal tisse virkelig virkelig meget, kan jeg da ikke tænke på andet? Det kan godt være, at jeg tænker klart, men så er det for at skynde mig at få overstået, det jeg sidder i, så jeg kan komme på toiletttet. Jeg har godt nok aldrig skullet tisse til en lønforhandling, men nok til en jobsamtale eller to. Jeg tror faktisk, jeg har sagt meget hurtigt farvel fra indtil flere jobsamtaler med kaffe og isvand, for at halse direkte ud til receptionen og spørge efter toilettet. Det er måske et trick? Hæld noget væske på kandidaten og få det bedste frem i hende? Hvis bare HR-folk tænkte sådan, i stedet for at fralægge sig ethvert personligt ansvar ved at knalde en færdigheds- og personlighedstest på 30 sider efter kandidaterne.\nI stedet for personlighedstest kunne de introducere knibeøvelser (IKKE med tests, tak! Jeg vil IKKE høre lumre forslag, om eller hvordan det kan måles) og belastningstest med kildevand i stride strømme. Hvis du klarer den i de timer, interviewet varer, så er jobbet dit. Ej, det er godt, der er nogen, der undersøger den slags ting. Jeg er bare bange for, HR-cheferne sidder med hovederne nede i noget teori og med lommerne tømt af nogle rekrutteringsfirmaer, som kan nogle rigtig fine ord.\nSå det bliver nok ikke ændret foreløbigt.\nIndsendt af Mai kl. 10.09 3 kommentarer: Links til dette indlæg\ntirsdag den 16. august 2011\nPsst, jeg har en hemmelighed\nJep, kom nærmere, helt hen til skærmen. Jeg har opdaget noget. Det er noget, der sker alle steder i det offentlige rum, på arbejdspladser, i tog, busser, på caféer, på banegårde og på gaden.\nNår forretningsmænd står og ser vigtigt ned i deres smart phones og swiper løs og ser vildt optagede og meget VIP agtige ud, så er det ganske vist fordi, de koncentrerer sig. Men om hvad? Er det aktiekurserne? Dollarkursen? Borsen online? Nej. Det. Er. Det. Ikke. De spiller Angry Birds.\nJeg forstår dem godt! Der er en helt særlig tilfredsstillelse ved at kvadre de grønne grise, brystklaskende aber og glas, træ, sten og metal, der flyver over skærmen. Man kan smadre ting helt uden at efterlade et større oprydningsarbejde eller erstatningskrav.\nJeg er sikker på, det sparer mangt en overophedet diskussion i mødelokalerne rundt omkring på direktionsgangene. De burde faktisk have en Angry Birds bamse til at kyle i nakken af dem, der opfører sig som fjolser på de møder. Så kommer det ud af systemet, i stedet for at blive til indebrændt bitterhed.\nDet vil jeg foreslå, når jeg bliver management rådgiver/spindoctor eller hvad det nu var, jeg skulle være, når jeg bliver stor.\nIndsendt af Mai kl. 13.19 2 kommentarer: Links til dette indlæg\nArh men altså come on! Det kan godt være, jeg burde være mere tro mod Alt for Damerne nu, hvor jeg har været i, men sådan en kone her, som de omtaler i nr. 31 4. august, kan jeg bare ikke tage alvorligt:\nSelvstændig naturopath i biologisk medicin og forfatter med en ny rawfoodbog på vej. Mor til Tjalfe og kæreste med Rone. Citat fra hendes dagbog: "Tjalfe så Junglebogen på dvd, jeg læste i en bog om neuroadaption, som jeg er meget optaget af for tiden. Vi delte en skål frugt og lidt kakaobønner imens. Bagefter lavede jeg solhilsner og morgenmad..."\nHvad sker der for hende? Kan det overhovedet blive mere rigtigt? Kakaobønner? Rå? But why? Jeg forstår det simpelt hen ikke. Det der helt overdrevne, jeg vil faktisk kalde det ekstremistiske forhold til, hvad vi spiser. Jeg tror ikke på, det er sundt, når mad kommer til at fylde så meget. Og det må det nødvendigvis gøre, hvis man aldrig må spise noget, der har været varmebehandlet.\nJeg kan ikke se, hvorfor rawfood skulle være mere ægte eller naturligt end kogt og stegt mad. Ild har haft en ret høj succesrate i alle madlavningskulturer. Jeg tror, det er kommet for at blive.\nOg det er jo ikke fordi, jeg vil have søbemad, som ikke skal tygges. I kender jo også min holdning til smoothies: Jeg vil gerne have lov at tygge maden selv i stedet for at lade en blender gøre det. Så jeg mangler stadig at blive overbevist om, at smoothies gør andet end at øge mavedellen pga. alt det frugtsukker.\nJeg er faktisk rigtig glad for mad - også moderne mad. Men jeg vil bare gerne have lov til selv at tygge den. Og varme den. Tak!\nIndsendt af Mai kl. 17.16 5 kommentarer: Links til dette indlæg\nFantasifuld PR i politik\nHvem er det lige, der påstår, at politik er kedeligt i almindelighed og russisk politik i særdeleshed? Det skal de have, russerne. Jeg havde ikke set det komme fra den kant, men Putins fund af nydeligt renvaskede krukkeskår på to meters dybde, det har alligevel krævet lidt ud af boksen tænkning af PR-holdet. Det er godt set. Det er i nærheden af både potentiel OL-by og tidsmæssigt nærmer præsidentvalgkampagnen sig også.\nVi er trætte af, at politikere klapper børn på hovedet, lægger armen om soldaters skuldre eller tager en cykelhjelm op på toppen af issen. Nu må andre landes politikere så bare ikke gøre den klassiske fejl med at kopiere Putin. (Og hvem har egentlig lyst til at se Løkke i en våddragt?) Ikke at jeg gad se Putin i en våddragt heller, men det er ligesom for sent nu.\nMen hvad skal Løkke så finde på? Han kunne jo opdage og genindføre sognene. Jeg kan godt se ham opdage nærdemokratiet som en næsten lige så hengemt og historisk sensation, som de potteskår. "Det var ganske vist lægmand, der traf beslutninger for lokalsamfundet, men til gengæld kendte de deres lus på travet. For folk mødte deres sognerådsformand i Brugsen, i mejeribestyrelsen, skolebestyrelsen og menighedsrådet. Det handlede ikke så meget om partifarve, men om at være et ordentligt menneske. Så kære venner, jeg tror lige, vi nedlægger både regionerne og kommunerne, fordi det her ser spændende ud. Jeg skal lige have det støvet af, men jeg har en god fornemmelse."\nPR-mæssigt ville det ikke give lige så gode billeder som stoneface med våddragt og potteskår, men igen, husk ikke putte små trivelige mænd i våddragter. Så hellere åbentstående jakke eller opsmøget skjorteærme, mens han får en snak med en bondemand, der kan huske, hvorfor og hvem, der stemte på Venstre i gamle dage. Det bliver svært at finde sådan en, men der må kunne findes en skuespiller.\nMen hvad skal vi så finde på til Helle Thorning? Kunne hun måske finde en guldmine, der sikrer efterløn fra 62 år til alle? Billedmæssigt er der mere potentiale her. Hun er flot, guld er flot og det er den bedste investering lige nu, hvor alle papirpenges værdi er ved at falde fra hinanden. Men det skulle arrangeres dygtigt, for at virke troværdigt. Måske kunne det være i Mønsted Kalkgruber? Der er fine stier, hvor man godt kan gå med stiletter og så lige diskret banke lidt på væggene med en havespade og pludselig finde det pureste guld. Så skal hun sige "I told you so," i lidt mindre provokerende vendinger, mens al landsens skeptikere klapper og gnider sig i hænderne og siger "Det var satans. Hvor søger man om efterløn henne?"\nEj, jeg skulle have været spindoctor, skulle jeg! Det ville i hvert fald ikke være kedeligt.\nIndsendt af Mai kl. 12.04 1 kommentar: Links til dette indlæg\nDu kan indtaste dit efternavn og se, hvordan navnet er fordelt. Vi Bakmænd er fx stærkest repræsenterede på toppen af Djursland, men jeg bemærker også den blegrøde klat i Egå, som bl.a. må skyldes, at vores børn har mit efternavn:\nJeg anede ikke, at der også var en Bakmand-klan på Fyn. Det synes jeg er lidt sjovt. Og selv om det meste af min familie faktisk er flyttet til København, så har I ikke fået Bakmand på landkortet :-)\nPrøv selv med dit eget navn her.\nIndsendt af Mai kl. 07.25 Ingen kommentarer: Links til dette indlæg\nlørdag den 13. august 2011\nGuldkommentar til gaffatøj\nDet er alligevel sjældendt, man finder så eklatant mangel på humor og situationsfornemmelse som den sidste kommentar til denne post om gaffatapetøj.\nGaffatapebranchen virker desperat. Så jeg vil da godt lige gøre et fremstød for dets utallige anvendelsesmuligheder som tak for grinet. Jeg har set dette unikke produkt anvendt på så forskellige elementer som vandhaner, biler, dukkehuse, briller (!) og møbler. Jeg påstår ikke, det er kønt, men det er anvendeligt.\nSå kom nu, man har altid råd til en rulle gaffatape. Fåes både i sort og den mere vovede sølvfarvede.\nPS til dem, der ikke kan se det sjove i kommentaren: Det er IKKE mig og min mand på billederne i det oprindelige indlæg.\nIndsendt af Mai kl. 08.32 1 kommentar: Links til dette indlæg\nDet får jeg af at slå op på side 15 i Alt for Damerne i dag.\nJeg glæder mig allerede, til Kirsten kommer på 4Square og dermed får uanede nye muligheder. Jeg tror bestemt, det sker i efterårsferien.\nIndsendt af Mai kl. 22.26 2 kommentarer: Links til dette indlæg\nMine damer og herrer - må jeg præsentere:\nOpgang mod undergang som e-bog og podcast.\nHvis du ikke nåede at læse med i sommerferien, kan du nu downloade min roman i sin helhed, ganske gratis fra linket her til højre. God fornøjelse!\nIndsendt af Mai kl. 22.40 3 kommentarer: Links til dette indlæg\nPunkter hvor jeg gerne ville være mere feminin\nJeg er absolut ikke lige kvindelig på alle punkter. Det er på både godt og ondt, for jeg tør også nogen ting, som ikke alle kvinder (eller mænd) tør. Men når jeg ser en kvinde med perfekte negle og makeup, som hverken er for meget eller for lidt, så kan jeg godt blive misundelig. Her foregår det nogenlunde sådan, hvis jeg skal have neglelak på:\nJeg arrangerer mig med lige dele neglelak og neglelakfjerner, fordi jeg ved, der lander lige så meget lak på huden som på neglene. Så går jeg i gang. Jeg husker at ryste flasken, men alligevel kommer der noget tyndt sprøjt uden særlig meget farve. Jeg tænker, at den skal nok bare have et lag mere og så begynder det at flyde ud over det hele. Jeg kommer i tanker om, at jeg skulle have væddet en tot vat i neglelakfjerner inden jeg gik i gang, men det er for sent og jeg bruger i stedet et stykke toiletpapir, som jeg nemmere kan få fat i, uden at farve alting i badeværelset lilla.\nJeg får afværget katastrofen og har endda overblik nok til at få fugtet en vattot, nu hvor negl nummer et er under kontrol. Jeg fortsætter og hver gang, der kommer lidt på huden, tænker jeg, at så må jeg fjerne det overskydende efterfølgende. Således griber jeg vattotten efter alle negle er lakerede. Men ak, idet jeg tager fat i den, forsvinder lakken jo fra det yderste af tommel- og pegefingers negle på højre hånd. Ekstra panikpåføring sætter sig i klumper i stedet for at flyde sammen. Der er ikke andet for end at fjerne det hele og starte forfra.\nSå kommer tørreperioden. Det burde være det nemmeste, fordi man bare skal sidde helt stille og vente på, det tørrer. Men det er altid der, jeg kommer i tanker om, at jeg liiiiiiiige skal læse en sms, og der kan vel heller ikke ske noget ved at tage et glas vand eller måske en kop kaffe. Jeg kan da godt skrue låget af det glas nescafe, uden at bruge neglene, kan jeg ikke? Og så bliver jeg overmodig og ser mig selv stå og pille en appelsin eller andet, som absolut ikke kan gøres uden negle. For jeg syntes jo, det var tørt. Men det var det ikke. Om igen.\nEn time efter starten sidder jeg og besigtiger resultatet. Jeg er ikke imponeret. Der hænger lidt vattotrester i kanten af nogle af neglene og flere af dem er, skal vi sige, rustikt lakerede. Så er det godt, der er så langt ned til tæerne, at det ser godt ud på 1,6 meters afstand.\nJeg vil godt lige understrege, at det her IKKE er mine tæer\nMen vi er jo slet ikke nået til mascaraen. På en god dag er det først til frokost, jeg finder sorte gnatter i øjenkrogene - og jeg fatter ikke, hvor de kommer fra, for jeg fjerner altså søvn i øjnene, før jeg kommer mascara på. Jeg har efter mange år lært mig en nogenlunde teknik til at påføre den uden at den hænger helt nede over kinderne efter en cykeltur. Men øjenskygge: Det er jeg simpelt hen ikke mentalt parat til. Det kommer til at ligne noget fra det sminkehoved, jeg virkelig ønskede mig som barn, men som kun min veninde havde. Hvis jeg bare havde haft det, var jeg måske blevet mere feminin?\nIndsendt af Mai kl. 09.24 7 kommentarer: Links til dette indlæg\nFør vi går fallit\nSå har jeg lige nogle forslag til offentlige investeringer, der bare skal findes penge til:\n1) Fjernelse af Bjørn Elmquists polypper\n2) Fedmeoperation af Claus Hjort Fedesen\n3) Engelsk sprogundervisning til Villy Søvnigdahl\n4) Regnsikring af store rockscener i København\n5) Et valg med hvad dertil hører af kampagner\n6) En ordentlig grøn energipolitik\n7) HPV-vaccine til både drenge og piger\nJa så endte jeg igen mere alvorligt, end jeg startede. For i virkeligheden synes jeg selvfølgelig, at punkt 1-4 er ligegyldige, men kunne være sjove. Punkt 5 glæder jeg mig til. Men jeg forstår ikke, snakken om at øge de offentlige investeringer, når vi lige har set, hvordan USA bløder efter sine kæmpe hjælpepakker. Så kan jeg mærke, at jeg er rykket et godt stykke mod højre, siden min ungdom med Amnesty International protestbreve til regeringsledere og mit uundværlige Greenpeace joggingsæt.\nIndsendt af Mai kl. 19.33 Ingen kommentarer: Links til dette indlæg\nJeg har mange at takke for opbakning, deltagelse, frivilligt arbejde i form af korrekturlæsning, lytning, indtaling og opmuntrende kommentarer. Så om ganske få dage udkommer min sommerroman her fra bloggen Opgang mod Undergang som gratis e-bog og podcast, fordi så mange skønne mennesker har været hjælpsomme.\nSådan. Nu har jeg været sød og så må jeg godt tilføje, at det ondeste i hele verden må være den combo af tømmermænd og migræne, jeg har haft i dag, efter en helt uskyldig vejfest i aftes. Indtil nogen kom med noget Metaxa fra Grækenland. Så syg har jeg ikke været af tømmermænd siden jeg var teenager, så der må klart have været noget migræne inde over også.\nIndsendt af Mai kl. 22.42 2 kommentarer: Links til dette indlæg\nlørdag den 6. august 2011\nEller er der bare mere i en isbjørnehjerne, end vi går og tror?\n(Snapshot fra jp.dk)\nIndsendt af Mai kl. 08.09 Ingen kommentarer: Links til dette indlæg\nOriginal eller kopi\nJeg elsker fede ting, godt design, flot mønster, god kvalitet, alt det rigtige. Men når jeg står i en butik, bliver jeg ofte helt vildt jysk og nægter at købe noget som helst til fuld pris. Egentlig en irriterende egenskab, selv om den nogen gange kommer handy, især sidst på måneden.\nJeg håner ikke dem, som køber den ægte vare og jeg synes, det er virkelig dårlig stil at sige noget i retningen af, at sådan en storblomstret voksdug kan man også få i Fakta til en promille af det, Marimekko koster. For dem, der opfandt de store blomster skal da have nogen af pengene.\nDet er ikke snobbet ment, og jeg har faktisk Bilkasofaer, fordi Dansk Supermarked er gode til det kopihejs. Endda langt bedre end Coop, som godt nok solgte Børge Mogensen stole, men de var tænkt til almindelige mennesker i brugsforeningerne.\nIndtil jeg eventuelt en dag bliver millionær vil jeg dog vedblive med at få en frydefuld fornemmelse af god forretning, når jeg ser sådan noget her. Den øverste hænger i min stue og den fandt jeg i en rodestak i Føtex til en 50'er, den nederste en en Verner Panton og det er ikke i protest, den ligger ned, det er Blogger, der opfører sig åndssvagt:\nMen det allerbedste er faktisk, at det har lukket vores langvarige diskussion om, hvorvidt det var fint med noget arkitektlampeagtigt fra min mands barndom i vindueskarmen i det hjørne efter at den nu afdøde kat smadrede en glaslampe, som en gang stod der.\nIndsendt af Mai kl. 16.45 4 kommentarer: Links til dette indlæg\nJeg glæder mig i denne tid\nIkke fordi julesneen falder hvid. Men fordi jeg er så omvendt indrettet, at jeg godt kan lide, når sommeren langsomt bliver til august- og septemberhverdag, når morgenluften bliver lidt sprødere i næsen og der bliver lidt fred fra ukrudtspestilenserne.\nDet er der, hvor man starter på en frisk med nye blyanter i pennalhuset og skinnende skoletaske med nye opgavehæfter (og virkelig gamle lærebøger fra Århus Kommunes Skolevæsen, men det er en anden sag). Og nej, jeg har ingen skoletaske og jeg er virkelig dårlig til at skrive med blyant eller i hånden i det hele taget. Men der ligger et nyt friskt år og venter.\nDer kommer snart en dag, hvor der ikke bliver fyldt vand i badebassinet hver dag og dermed heller ikke bliver vådt på gulvet i huset cirka fire sekunder senere. Man skulle måske ikke tro, de to ting har en sammenhæng, men det har de - og det ved du sikkert, hvis du selv har børn og badebassin. Der kommer også græs, blade og jord ind i stuen meget hurtigt.\nJeg ved godt, der også kommer forældremøder, svedige timer på kanten af svømmehallen, mens poderne får svømmetræning, madpakker (oh ve, vores institution er droppet ud af den kommunale kostordning igen, så er vi tilbage på seks madpakker pr dag). Der kommer dage, hvor enderne ikke vil nå sammen og hvor én bil er for lidt. Der kommer regn og børn der ikke vil gå med regntøj, og det vil vise sig, at alle gummistøvler i mellemtiden er blevet for små.\nBørn vil være lige ved at komme for sent i skole, de vil grynte over, at der ikke længere er lyst brød til morgenmad, men de vil alligevel glæde sig, bare lidt, til at komme i skole igen. Selv om de ikke siger det højt. Der kommer konfirmationsforberedelse - Gud bedre det - ikke forberedelsen, men det, at vi nu er så gamle, at vores ældste er i den alder.\nSenere kommer der en 40 års fødselsdag til undertegnede og der er jeg også omvendt, for jeg glæder mig til at finde ud af, hvordan jeg skal fejre den. For fejres skal den - koste hvad det vil - omend kon- eller nonfirmationen selvfølgelig bliver det vigtigste til foråret.\nDet bliver et spændende år. My Prime Time tror jeg faktisk\nIndsendt af Mai kl. 08.24 2 kommentarer: Links til dette indlæg\nHar du tænkt over dit nys?\nDet er en ret overset form for personlig branding. Selv om det kun er delvis indenfor din kontrol, kan du godt arbejde med dit nys og gøre det til en del af din personlighed. Det er formentlig allerede en del af dig. For prøv lige at tænk på din nærmeste families nys. Kan du ikke karakterisere hver enkelts unikke nys? Og er det ikke uniqueness, der skal til i en verden fyldt med personal brands?\nNogen nyser kort og gentager 4-5 gange. Måske er det dem, der også i deres personlighed er præcise, kontrollerede og direkte, selv om de har tendens til at gentage deres enkle budskab i det uendelige, indtil nogen stopper dem og siger, at nu har de fattet det. De vil nemlig gerne bekræftes og tror ikke, andre forstår dem.\nSå er der storytelleren, som kan få et nys til en hel sætning. Det kan lyde sådan her: "A-TJUuu u u u aaaaah hahaha. Uha, som jeg er blevet forkølet." Det er generelt kontaktsøgende mennesker, som har det med at have diverse småskavanker. Det kan også være deres allergi, der får dem til at nyse, men det vil du vide, for så har du hørt om den.\nDet barnlige nys kan indeholde grøn snot. Eventuelt drypper det ned i morgenmaden og afstedkommer stor lettelse, når barnet igen kan trække vejret. Det ser også skægt ud, når storebrødre laver gylpelyde ned i deres egne cornflakes, fordi de får brækfornemmelser af lillesøsters grønne snot i morgenmaden. Det er et for tidligt stadie at udvikle på sit nys, men små børn plejer at have et ret godt naturligt brand.\nDet bedste nys, jeg kender er med indbygget budskab. Min svigerfar nyser "Aaaa-BØF" og det er virkelig smart, for det bedste han ved, er dansk bøf med bløde løg. Måske nyser han mest i weekends, hvor der er stor sandsynlighed for, at der kommer hakkedrenge på bordet til aften? Eller omvendt gør han det måske i hverdagene, i håbet om at indføre sin livret der?\nMulighederne er uendelige. Selv vil jeg gerne have et kontant nys med et touch af noget feminint. Og det skal være HELT uden snot. Og også uden spyt. En stor fordel er, at et godt nys har høj response rate. Prosit eller Gesundheit lyder det, straks du har nyst. Det er ikke mange andre kommunikationsformer, hvor man så hurtigt kan måle effekten.\nIndsendt af Mai kl. 09.25 4 kommentarer: Links til dette indlæg\nPå Mandag Skal\nmin familie på arbejde, i børnehave, SFO og klub. Det er godt, for jeg går rundt og siger Pis Merde Shit hele tiden. Jeg har Pokkers Modbydeligt Skide ondt i lænden og er forPulet Mega Søvnløs i varmen. Mere Pap behøver jeg Måske ikke Skære det ud i, hvad der er galt med mig.\nMen hvor er det en uretfærdig tilstand. Hver fjerde uge bliver mit ellers så søde afkom ulidelige og det hjælper ikke, at de har haft sommerferie i over en måned nu. Det hjælper heller ikke, at de hakker lyde med tænderne, surmuler en hel morgen over en halv chokolademad, sprøjter vand på mit dameblad og råber så højt, at jeg bliver nødt til at råbe igen. Råbe, at de skal være stille. Patetisk Men Sandt.\nFlyvemyrer gør heller ikke noget godt for tilstanden. PisseMyreSpassere, der kravler ud af hullerne i badekarret, knokler i blinde mod dagslyset og farver vinduerne sorte i deres kriblende og krablende hjernedøde iver efter at komme ud.\nTidsler og skvalderkål hjælper heller ikke. De plejer at leve en forholdvis fredelig eksistens i vores have, men hver fjerde uge bliver jeg så PisseMøgSur at jeg giver dem enten knofedt eller Roundup (Shh!) Det førstnævnte er egnet til langvarig indædt raseri, det sidstnævnte hurtigere overstået, men giver til gengæld en langsom og mere ondskabsfuld tilfredsstillelse, mens ukrudtet imødegår en uafvendelig, smertefuld, gulbleg død.\nDet eneste gode ved alt andet på denne dag hver fjerde uge er, at de trods alt er der, for det er så kedeligt kun at have sig selv at være sur på. På Mandag Skal jeg nyde, at det er slut for denne omgang og at Parforhold, Møgunger og Sommerhumør overlevede endnu et anfald.\nP(M)S 8 timer senere: Det hjalp at spise på café med Piger Med Sødhed. Tak for i aften! I ved selv, hvem I er.\nIndsendt af Mai kl. 23.11 5 kommentarer: Links til dette indlæg\nNu kan man simpelt hen købe sko med tryghedsgaranti hos Growingfeet. Det er da også simpelt hen noget af det mest angstprovokerende at risikere at Lillepolles sko er for små, når de kommer med posten. Fordi Lillepolles fødder slet ikke er så små længere som moderen troede. Det er dejligt, at også mindre virksomheder påtager sig at sælge ansvaret for at sprede tryghed i en verden, der er så fyldt med utryghed.\nRet skal være ret, børnesko er skidedyre og det kan være lidt grænseoverskridende at skulle ud at købe et par nye efter et fejlkøb. Godt, Growingfeet kommer os til undsætning, for uden tryghed kan vi komme ud for - ja - ærgrelse! Og det endda med udråbstegn. Læs selv her:'\n"Har du nogensinde prøvet at købe et par sko til dit barn, hvor skoene efter brug alligevel viste sig ikke at passe? Det sker heldigvis ikke så tit, men når det sker, er der som regel ikke andet at gøre end at købe endnu et par nye sko. Det er rigtig ærgerligt! Med GrowingFeets Tryghedsgaranti kan du få byttet et fejlkøb, uanset om skoene er brugt eller ej i op til 30 dage efter dit køb. Det betyder, at du kan undgå unødige ærgrelser, og at dit barn fremfor alt får de sko, der passer!"\nProblemet er bare, at hvis det er tryghed, at børnesko bestilt på nettet passer fusserne, hvilket ord skal man så bruge om at terrortrusler er mindskede, forhøjede eller status quo? Og uden sammenligning i øvrigt, hvilket ord skal vi bruge, den dag nogen får ram på Jyllands-Posten, når Nicolai Wammen erklærede Århus i chok, da Bamse døde?\nJeg kan godt lide at bruge små ord til små ting, mellemord til mellemting og store ord til store ting. Så kedelig er jeg, at jeg bedst kan lide, når proportionerne passer sammen.\nMåske har vores verden forskudt sig, sådan at hvor der for år tilbage ikke var meget større problemer, end at børnenes sko var for små eller at folkekære Bamse skulle gå hen og dø, så har vi nu brug for at reservere de store ord til større begivenheder. Tryghed og fare har fået andre betydninger.\nJeg har også bemærket en strategi med ikke at tale om utrygheden og det farlige. Så er man helt ude over gradbøjning af ordene. Jeg synes heller ikke, vi skal give ekstremister mere grund til at gnide sig i hænderne over vores angst end højst nødvendigt, men strudsemetoden forstår jeg heller ikke. Det forsvinder ikke, selv om vi lukker øjnene. Det jeg måske begynder at forstå er, at nogle kan have brug for at lukke ørerne. At nogle tager angst og uro med sig ind i deres eget liv og har brug for at værne sig mod det.\nMen nu er jeg ved at ende et langt mere alvorligt sted, end der hvor jeg begyndte. Det var ikke meningen, at nogen skulle trædes over tæerne. Bliv trygt i skoene med tryghedsgaranti og sørg videre over Bamse. Jeg tror, jeg vil finde på nogle større ord, vi kan lagre, indtil vi får brug for dem.\nMan må forresten ikke tro, jeg havde noget særligt imod Bamse. Altså udover hans musik, som jeg ikke brød mig om, tror jeg, han var en flink fyr. Hans død bragte mig bare ikke i chok.\nIndsendt af Mai kl. 08.19 Ingen kommentarer: Links til dette indlæg\nHvad sker der for middelalderen?\nJeg kan ikke huske, hvordan man skriver almindelig blogindlæg. Jeg ved, at jeg henover sommeren adskillige gange har tænkt, at det her må jeg skrive om til august, men nu kan jeg kun huske to ting.\nDen ene er: Hvad i alverden sker der for middelalderen? Hvorfor kan man ikke sparke sig igennem det danske sommerland, uden at støde på markeder, hvor nutidsmennesker har iklædt sig svedige stykker sækkelærred, sure lædersutter, rustne ringbrynjer og komiske kyser? Det er jo ikke fordi, de ikke drikker cola i pauserne fra mjøden til ære for publikum. Måske vil de bare gerne slås med sværd på en legal måde?\nLad det bare være sagt med det samme: Vi gider ikke købe flere helleristede læderarmbånd eller se på mere byggrød kogt over bål. Ikke engang mine børn gider eje flere træsværd eller høre mere lurmusik. Det kunne være, I skulle lave det til Nintendo eller Wii, så ville de måske godt. Det er på tide at kaste sig over en ny tidsalder og der er kogt suppe nok på Valhalla.\nDog er der indenfor min nærmeste familie en, der ikke er blevet træt af det endnu. Så uden at nævne navne, vil jeg bare beskrive reaktionen, da han foreslog, at vi slog et slag forbi Bornholms Middelaldercenter: 4-stemmigt synkron: NEEEEEEJ! Så var der ligesom ikke mere at gøre. Fire mod en er for svært at argumentere for og børneben vil med garanti blive akuttrætte, allerede inden de første sværd krydser klinger. I et familiedemokrati med to voknse og tre børn tæller voksnestemmerne ganske vist dobbelt, fordi vi har en slags magt, men når det bare fører til 2 mod 5, hjælper det ikke. Så kan de kvikkeste nok regne ud, hvem det var, der gerne ville på middelaldercenter.\nDet andet, jeg kan huske, at jeg ville skrive om, var grundforskelle i indretningstendenser hos kønnene. Her vil jeg lade disse to billeder fra hhv. drenge og pigeværelset i vores ferielejlighed tale for sig selv:\nIndsendt af Mai kl. 11.41 1 kommentar: Links til dette indlæg\nI går havde vi besøg af et kokkepar, som skal lave mad til ældstens konfirmation. Det bragte mig på spontan tidsrejse over 25 år tilbage i...\n40 er det nye 30\nJeg var til en hyggelig 40 års frokost i dag. Gæsterne var lutter kvinder på +/- 40. Det er dejligt, at det er blevet relativt almindeligt a...\nPlacering i søskendeflokken - jeg føler mig ramt\nJeg faldt lige over dette uddrag på voresborn.dk - og jeg må sige, at jeg vist har tre arketyper på en stor, en mellem og en lille. Den stor...\nMoi? En kamel?\nVi havde en romantisk fridag i går. Den slags, hvor børn blev sendt afsted og vi indløste hele to gavekort fra vores fest: Et til brunch og ...\nBeklager alle I snehadere derude\nMen når det nu alligevel er så koldt og de sidste blade er stormet ned, så vil jeg altså gerne se et romantisk hvidt lag SNE! Bare sådan et ...\nDet urimelige i planters lugt\nDer er noget, jeg undrer mig over: Det bringer mindelser til dengang, jeg sad ved siden af min kvindelige chef, som brugte så urimelige mæn...\nEn bog er født\nSå der var en forklaring på min stilhed - hvis altså nogen skulle have siddet og ventet undrende. Jeg har fuldstændig forsømt bloggen og vær...\nWordfeud vs. Scrabble\nDet må edderhyleme ikke være ret nemt at være fremtidsforsker. Hvem skulle have troet, at alle ville sidde og spille Scrabble mod hinanden i...\nJulekalenderen 1. december\nSÅ kom den 1. december endelig. Jeg har glædet mig mere end almindeligt til at skyde dette projekt i gang. Som arbejdstitel kalder jeg histo...\nDe gamle mødre\nFor er par år siden var der en berømt citatsamling fra Kanal4 dokumentaren De Unge Mødre. Den kan blandt andet ses her . De er genset og gr...\nEn close up\nHvad snakker hun om?\nDer er mindre fokus på krop end job og andre ydre ting. Job betyder ikke karriere i denne sammenhæng, men livsvalg, opgaver, roller, alle de valg vi tager hver eneste dag. Faktisk er vores identitet forsvundet lidt i overflade og forventninger til, hvordan vores liv skal se ud. Set fra mit mikroperspektiv både gør og observerer jeg i hvert fald mange mærkelige ting, som giver mig lyst til at skrive.\nAll rights reserved Kvinde kend dit job 2011-12. Fantastisk A/S tema. Temadesign af molotovcoketail. Leveret af Blogger.


Million gevinst fra Malaga med posten.Fup&svindel | Debat | SOL.dk\nForside » Million gevinst fra Malaga med posten.Fup&svindel\nMillion gevinst fra Malaga med posten.Fup&svindel\nMillion gevinst fra Malaga med posten.Fup&svindel anonym\nTænke sig.Jeg har vundet en million €.Brevet kom med posten idag.Hvor kan det svindelfirma dog have fået min adresse fra.Det er det rene svindel,og jeg tror ikke det er lovligt at sende sådan noget.Er dog mere nervøs for hvor de har min adresse fra.\nJeg har tænk mig at gå til Politiet med brevet,for det er vel strafbart at snuppe ens adresse fra nettet,er det ikke????? Tror sådan et svindelfirma at man er mere dum end loven tillader.--De vil have mit kontonr,bankens adresse osv osv,og brevet skal sendes tilbage pr fax.Ok,nogle vil nok hoppe på den med begge ben,men ikke mig.\nEr det en sag for Politiet,eller hvad??Nogen der ved noget om det her på soldabatten.????\nEt kendt svindelnummer Bimmer ILP\nFolk har faktisk været så dumme, at de har\nsendt de oplysninger. Det er sikkert grunden\ntil, at de fortsætter med svindelnummeret.\nSidste gange blev brevene også sendt fra Spanien.\nÅhh ja ara\nJeg "vinder" et par millioner pund, euro eller dollars med ca. en måneds mellemrum så her i huset er der aldrig pengesorger.[:D]\nPS. bare arkiver den lodret ara\npolitiet kan alligevel ikke gøre så meget - tror jeg.\nJa,det er svindel. anonym\nJa,jeg river det bare istykker.\nHVAD ? rrrrr\ner der med jer og kontonr ? i er sgu paranoide.Hvad skulle folk misbruge med et konto nr ? du giver dit kontonr.til arbejdsgivere og alle der skal sætte penge på din konto.\nnoget andet er at brevet selvfølgelig er fup.\ndet er bare første skridt dan the man\nDe banditter er udspekulerede og har en plan.\n1. stil en masse penge i udsigt\n2. forsøg at vinde tillid\n3. lok langsomt flere og flere ligegyldige oplysninger ud af folk\n4. lok vigtigt informationer ud af folk\n5. tak røven på folk.\nNej et kontonummer er ikke vigtigt i sig selv. Din banks adresse er heller ikke. En kopi af dit pas heller ikke. Din underskrift heller ikke.... men sæt lortet sammen ... Bingo !!!\nDen er god nok Bankmand\nDu skal bare lige betale et mindre gebyr som p.t udgør 10 % af det omtalte beløb, disse overføres til given konto 98688376-3886-838769190, eks. 10 % af en milli..\nPengene dækker omkostninger til advokat og transaktionsgebyr, og retuneres nå den endelige udbetaling har fundet sted.. til din konto..\nSå gå du glad i banken og lån lidt friværdi i dit hus, overfør så herefter pengene p.t 100.000 kr. og vores advokat kontakter dig fra Honolulo som ikke har udleverings aftale, med den øvrige verdens orden...\nNej du... smid pengene i kræftens bekæmpelse hvis du kan undvære 100 kg...\nhar du ret,og der er selvf også en mening med at sende de breve.men at folk straks bliver bange når de hører kontonr. får dete til at vende sig i mig.\nEr jo lidt lige meget om de lænser din konto for 20 kilo.... du kommer aldrig til at hæfte for dem, hvis det ikke er penge du selv har udbetalt....[;)]\nTil lykke! skjerris\nJeg ville ikke belemre politiet med brevet. Blot smide det ud.\nDin adresse kan købes hos mange direct mail-bureauer.\naflever brevet på politistationen politipålle\nPolitiet kan så behandle sagen når de har lidt tid tilovers.\nDe sender sikkert brevet til interpol som så kan efterforske afsenderen.\nSådan noget skal bare stoppes, masser af gamle og enlige rare mennekser kunne så lige miste deres opsparede reserver her, fra et helt liv, de lader sig lokke af en venlig og tilsyneladende uskyldig tone.\nDet ville da være dejligt hvis dens slags svindel kunne elimineres, så hvis du går til politiet har du bidraget til at verden bliver et lidt bedre sted at være, for de fleste, undtagen for forbryderne, der selv er ude om det og må tage konsekvensen af deres handlinger.\nEller lægge den sammen med de andre dulkis\n- der må efterhånden være en aneseelig bunke.\nFax et brev tilbage!! anonym\nDet kan være de sørgelige sjæle bare har brug for lidt selskab...\nSå giv dem bare et digt eller noget andet skægt på dansk tilbage. Eller skriv et tilfældigt banknummer på og fax det tilbage.. Så kan de lære det når deres overførsler fejler [:D]\n....kan høstes på mange måder.\nFx. på diverse debatsites, hvor profilernes email står som "mailto:xxxx.yy.dk"\nDet er den smalleste sag i verden. giv aldrig jeres emails på sites, der viser adresser så åbenlyst.\nMen det er også nemt at finde andre adresser.\nFx. er det jo kendt, at alle emails her på sol'en ender på @sol.dk.,\nAltså sætter man bare et program til at sammensætte alle bogstavkombinationer og tilføjer @sol.dk\nDe fleste vil naturligvis være ugyldige, men en gang imellem rammer man rigtigt.\nDet er stadig ikke noget problem.\nMEN..... Så er folk dumme nok til at svare tilbage.\nBANG!!!! Så ved bagmændene at den email er aktiv og SÅ skal der sendes spam den vej.\nAltaå: Den slags mails skal bare slettes, og så sker der ikke mere.\nPolitiet anbefaler jetpost\nat man melder det, og afleverer det hele på stationen


Der er en, der kloger sig…\nPå venlig fordring får du et lille klip her, som faktisk slet ikke er så kort, men hele seks minutter langt. Så der skal nok kaffe til, hvis du springer ud i det.\nIngen skal finde sig i en eneste bums\nKanon søs! Fantastisk!\nSuper godt …..du er fantastisk og dejligt at du deler din viden – smukke smukke dig <3\nSå dejligt at se dig Anette, jeg kan kun give alle de andre ret, det er meget meget fint og du virker meget troværdig. Skønt!\nIhhhhhh – tak altså. Og så lige til det meget vigtige spørgsmål, som Marie R stiller: JA det er den gloss….hurra for dit falkesyn.\nHar haft verdens dårligeste dag på jobbet. Men vupti en god kop kaffe og det kig på dig Anette og det hele er glemt. Hvor er det dejligt at se dig “rigtigt” Du er meget smuk. Du er meget klog. Du er meget meget velkommen i mit tv fremover. Giv dig selv et klap på skulderen, for hold da op … ROS ROS ROS …. 🙂\nP.S. Er det Armani glossen du har på?\nJa, det var fedt at se og høre dig “live”! Du sagde mange kloge ting som du plejer! 🙂\nFantastisk…. og hold nu op københavns eller jydsk – du er bare ” so well spoken ” bare det var mig\nTillykke – glæder mig til at se dig meget meget mere på TV\nSøde Anette, tak for et helstøbt og lødigt indslag om et emne, der meget nemt kunne være blevet “dumbet down” 😉 elsker det grønne låg 🙂 Glæder mig til mere af samme slags.\nHVor er du veltalende, grundig og helt igennem i orden!:) Jeg syntes tilmed det er et spændende emne i tager op. WInwin!\nJeg vil glæder mig til at se skærmtrolden Anette, når jeg kommer hjem. 🙂\nKan vi aftale at I bliver mit faste PR-team…det er jo en fest at sidde og snacke rundt i jeres opløftende ord. Tak – 1000 tak.\nJeg er enig – du er meget klog:-)\nAnette… du ER KLOG – og behagelig på TV. Spændende indslag – tak for det !!\nHvor er du sød 😀\nSkønne Anette, hvor gør du det godt – som om du har været i TV én million gange før… 🙂\nJeg stemmer i – jeg vil have din hud!\nSkønt at se og høre dig! Det lyder spændende og fristende med biohormoner, men jeg er ikke sikker på at jeg ville turde… for hvad er bagsiden af medaljen?\nTak for klippet – jeg ærgrede mig netop over, jeg ikke havde fået set det 🙂\nSå beauty-vis du dog er! OG skøn at se på 🙂\nSpændende med biohormoner… meget fristende!! Det glæder jeg mig til at høre mere til. Super indslag Anette..\nSå lykkedes det at se det hele. Flot præsentation Anette 🙂\nIhh Anette. Dit glade væsen !\nDet er bare et lækkert klip – du er jo total star !\nJeg glæder mig til at komme op i alderen, og prøve det hele ! 🙂\nHar ligger underdrejet med dårlig ryg, så jeg “fik dig live”. Helt sikkert på at det ikke bliver sidste gang du er ønsker på skærmen. Det virker som om du er født til at være i centrum på din helt egen troværdige og naturlige måde. Tænker at det måske er din indlevelsesevne som dit hemmelige trick….\nDet gør du bestemt godt, du er klar i talen og virker bestemt troværdig.\nDu ser såååå dejlig ud og sikke en skøn stemme du har 🙂\nDu ser så naturlig ud foran kameraet. Og dejligt at høre at en ekspert også kan være i tvivl om hun vil hoppe med på de nyeste trends. Mon der så kommer levende billeder på bloggen?\nDu er mega lækker og jeg følte mig vildt privilegieret iver allerede at være på forkant med tendenser (idet jeg er fast tilhænger af bloggen). Men jeg syntes faktisk heller ikke at tidligere billeder har gjort dig retfærdighed, du ser så smuk og skøn ud (lagde også mærke til den fejlfrie hud)!!!\nDu gav mig helt lyst til at få pandehår igen, det rammer virkelig ansigtet ind så fint og giver looket lidt kant (dem der kan bærer det)!!!\nWauw en hud du har… SÅ smuk\nHvor er du skøn 🙂\nEr det mening at det bliver afbrudt af reklamer hver 5. sekund? Jep måtte opgive… 🙁\nMin kollega synes, at du er meget pænere i virkeligheden end på billeder:-)\nNu har jeg set klippet for 3. gang, og du stadig lige så smækker ud. Har lagt meget mærke til din hud – har den overhovedet én eneste fejl? 🙂


Game of the Year 2010 – gagathemovies\nRunners up: Assassin’s Creed: Brotherhood, Enslaved, Battlefield: Bad Company 2 og Darksiders\nDet koster flere og flere penge at lave de store spil til konsollerne, så det er kun logisk at mange studier skifter fra eksklusive titler og går multiplatform, for at få så meget som muligt tilbage fra deres investering. Der er færre af de største og bedste spil hvert år, der kun udkommer til en konsol, det kan simpelthen ikke betale sig. Spil som Mass Effect, Resident Evil, Metal Gear og Final Fantasy er ikke længere eksklusive. Det er næsten en undtagelse når det sker, eksempelvis var det uforståeligt at Ubisoft valgte kun at udgive det nye Splinter Cell til Xboxen. 2010 var et rigtigt stærkt år for multiplatform titler.\nDa Ubisoft først annoncerede Assassin’s Creed: Brotherhood, solgte de det alene på den nytilkomne multiplayerdel og det virkede som om at man ikke skulle forvente meget single-player content eller for den sags skyld en forsættelse af historien fra Assassin’s Creed II. Det kunne dog ikke være mere forkert. Ja, spillet har nu multiplayer, men der er samtidig en singleplayerdel af omtrent samme størrelse som toerens. Historien bliver ført videre over de 20-25 timer det tager at gennemføre spillet og er en uundværlig sten på vejen til Assassin’s Creed 3. Ubisoft har samtidig finpudset næsten alle elementer i spillet og tilføjet muligheden for at hyre sine egne lejemordere og slås side om side med dem. Det er et fantastisk spil i sig selv og så er der lagt multiplayer oveni. Et af årets bedste fortællinger får man i Enslaved: Odyssey to the West. Det afbillede en smuk fremtidsverden, var fyldt med karakter og så havde Andy Serkis (Gollum fra Lord of the Rings) stået bag både motion capture og stemmeskuespil. I 2010 så man Medal of Honor vende tilbage og man fik selvfølgelig også et nyt Call of Duty-spil, men årets bedste first person shooter kom allerede tilbage i marts med udgivelsen af Dices Battlefield: Bad Company 2. Man havde fantastisk kontrol, evnen til at destruere alle bygninger der kom i vejen og så var spillets multiplayer bygget lige så meget på samarbejde og strategi som det var på død og ødelæggelse. Det var en af årets bedste co-op oplevelser at samles i en squad af fire og arbejde sig frem mod frontlinjen. Allerede i starten af januar udkom en af årets største overraskelser i form af THQ/Vigel Games’ Darksiders. Det blev afskrevet af mange som “bare et voksent Zelda-spil” og det er det også, men hvor mange har man af dem? Ingen og der er ingen sandsynlighed for at Nintendo tager sig sammen og lavet et, så det var derfor befriende at få et spil som Darksiders. Der blev lånt fra en masse andre spil, men det hele blev samlet på yderst kompetent vis og så havde det Joe Madureiras flotte art style. Der er skam intet galt med en voksen og brutal Zelda-klon, jeg siger mange tak.\nDet er dog svært at overgå Rockstar Games, selv i et år hvor der ikke kommer noget Grand Theft Auto. Det absolut bedste multiplatformspil i 2010 var Rockstars episke western Red Dead Redemption. De genoplivede deres gamle spil, Red Dead Revolver, og bragte det op på nutidens konsoller på en så gennemført måde, at det nærmer sig perfektion. Rockstar tilføjede deres velkendte gode historier, karakterer og detaljegrad til en kæmpe western verden med oceaner af muligheder. Der var simpelthen så meget at lave, at det næsten var overrumplende og det er uden tvivl det spil jeg har brugt mest tid på i 2010. Det er også et spil der skal gennemføres, da slutningen er en af de bedste spilslutninger nogensinde. Desuden havde spillet en stor multiplayerdel, co-op og et fantastisk soundtrack. Spil af denne kvalitet får man bare ikke mange af, så man skal nyde det når man gør.


Is – Hyggelykke.dk\nSiden jeg er blevet voksen og selv fået børn er jeg begyndt at fejre Mortens aften, og det gør jeg ved at lave and, i modsætning til juleaften hvor vi altid får flæskesteg. Tilbehøret til, ligner dog næsten dét, vi får juleaften, nemlig brunede kartofler, sauce, rødkål og waldorfsalat.\nDet er også rart lige at få genopfrisket/øvet mig på julemiddagen, samtidig med at det er det første lille skridt til at komme i julestemning.\nNår vi så sidder sammen og spiser, snakker vi om de ting, vi glæder os til, til jul…\nEn nyere tradition er at jeg hvert år laver en ny alternativ udgave af en ris a la mande, fx Appelsinoverraskelse eller nedenstående:\nIngredienser til 6 stk.:\nBåde silikoneform, pufsukker, kirsebær- og guldstøv kan købes hos Bagebixen.\nHalvkugle silikoneform (Ø70) (Kan evt. købes her)\n100 g hvid chokolade.\nParfait med vanilje:\n40 g pasteuriserede æggehvider (1 bæger)\n40 g pasteuriserede æggeblommer (1 bæger)\n1½ dl piskefløde.\nca. 3 tsk pufsukker (Kan evt. købes her)\nkirsebærstøv (Kan evt. købes her)\nedible guldstøv (Kan evt. købes her)\nSmut imens én enkelt mandel.\nPensl halvkuglerne med den smeltede chokolade, så jævnt som muligt.\nSættes i fryseren 1 times tid, inden du laver parfaiten.\nFind 3 skåle frem. Hæld piskefløden i den ene.\nFordel sukkeret lige i de 2 sidste skåle.\nHæld æggehvider ned til den ene skål med sukker, og æggeblommer og vaniljekorn ned til den anden.\nPisk æggehviderne stive, æggeblommerne luftige og fløden til en let skum.\nVend først forsigtigt flødeskummet sammen med æggeblommerne og dernæst vendes de stive æggehvider ligeledes forsigtigt i.\nFordel parfaiten i chokoladeskallerne, put mandlen i en af dem, så man ikke kan se den, og sæt is a la manden i fryseren, gerne natten over.\nCa. 10 minutter før serveringen:\n6 istallerkener sættes i fryseren og parfaiten tages ud.\n5 minutter efter tages tallerkenerne ud og der drysses først lidt pufsukker på og så lidt kirsebærstøv.\nParfaiten vendes ud af formen (bekymr dig ikke, det er meget nemt) og placeres midt på tallerkenerne.\nDrys lidt guldstøv på parfaiten evt. med en lille sigte, og hvis du har kunne få fat på nogle spiselige blomster, pynt også med disse.\nHjemme hos os har vi en ret strikt regel om, at man først hører julemusik, den dag vi pynter op til jul, men alternative julesange kan vi godt retfærdiggøre. Lyt til alternative julesange på Spotify\nForfatter hyggelykkeUdgivet 9. november 2018 10. november 2020 Kategorier Dessert, Fest, Is, Opskrifter, TraditionerSkriv kommentar til Mortens aften\nDenne dessert var vist nærmest min hofdessert, da jeg var teenager, og nu har jeg prøvet at lave den igen her mange år efter, og den holder stadig.\nHvis du vil have det skal være en rigtig overraskelse, kan du putte en skoldet mandel i én af appelsinerne – det gør vi i dag på Mortens Aften, hvor vi “øver” os på jul. Jeg har også købt en mandelgave; en film der ikke decideret er en julefilm, men dog har lidt julestemning.\n4 store økologiske appelsiner\nevt. 1 skoldet mandel\nSkær ganske lidt af bunden på appelsinerne, så de kan stå uden at vælte, men pas på ikke at skære helt ind til appelsinkødet.\nSkær toppen af appelsinerne og gem dem som låg.\nSkær rundt langs appelsinkødet med en skarp kniv og skrab indholdet ud med en ske. Hold appelsinen over din juicebeholder, men pas på, du ikke skærer dig.\nLav appelsinjuice af appelsinkødet evt. i en juicer ellers giv den gas med en stavblender.\nPisk æggeblommer og flormelis sammen i flere minutter til det bliver lyst.\nRiv forsigtigt lidt appelsinskal i blandingen, uden at ødelægge den udvalgte appelsin.\nTilsæt appelsinjuicen og pisk igen til det bliver en ensartet masse.\nPisk fløden til skum og vend forsigtigt denne i appelsinvæsken.\nLæg evt. en skoldede mandel i en af de udhulede appelsiner.\nFyld appelsinerne med blandingen og læg låg på.\nOverskuddet hældes i en bøtte – så der er til, hvis man kan klemme lidt mere ned.\nFryses i mindst 4 timer.\nTages ud ca. 20 minutter før den skal spises.\nLyt evt. til alternative julesange på Spotify\nForfatter hyggelykkeUdgivet 5. november 2016 12. november 2020 Kategorier Dessert, IsSkriv kommentar til Appelsinoverraskelse


Disse batteriplæneklippere hitter hos danske haveejere - Bolignyheder.dk\nRedaktionen — 27. mar 2019 14:03\nForårets varme betyder også at græsset begynder at gro igen, og alle haveejere kan se frem til en af sommerens faste opgaver: At slå græsset. For nogen en opgave, de gerne giver sig i kast med og for andre en sur pligt, der bare skal overstås.\nGræsslåningen har også i mange år indhyllet villakvartererne i en cocktail af den klassiske plæneklipper lyd og benzinos.\nMen der er en kæmpe forandring på vej.\n”Vi ser et markant skifte nu, hvor benzindrevne plæneklippere bliver erstattet af plæneklippere drevet af batterier. Haveejerne har fundet ud af, at der er grønne alternativer til de klassiske benzindrevne plæneklippere,” siger Martin Andersen, direktør for PriceRunner.\nPriceRunner har gennemgået 12 måneders pris- og søgedata på plæneklippere, der sælges i Danmark. Billedet er meget tydeligt: Danske haveejere søger mere og mere efter grønne, klimavenlige løsninger til deres havearbejde som for eksempel græsslåning.\nSøgningerne efter de miljøvenlige plæneklippere drevet af batterier er på to år næsten tredoblet, og alene her i marts måned er interessen for batteri plæneklippere eksploderet. Søgningen efter batteridrevne plæneklippere er mere end 17 gange større end for de traditionelle benzindrevne plæneklippere.\n”Det er batteridrevne plæneklippere, som haveejerne går efter, når de skal investere i nyt udstyr. Det gør de fordi det både er nemmere og mere miljøvenligt – selvom udstyret er lidt dyrere end det traditionelle,” siger Martin Andersen.\nStor stigning i popularitet\n8 af de ti mest populære plæneklippere på www.pricerunner.dk/Plaeneklippere er batteridrevne, og det er et markant skifte fra tidligere år, hvor det primært var benzindrevne plæneklippere, der huserede i vores haver. Og der er flere batteridrevne plæneklippere på vej op i top ti.\nDyre at købe – men grønne i drift\nBåde batteridrevne og især robotplæneklippere er dyrere end de traditionelle plæneklippere til benzin. Men der er et par nemme genveje for forbrugerne til at spare penge, når de beslutter sig for at købe en ny plæneklipper, der er drevet af batterier.\n”Først og fremmest gælder det om at bruge tid på at undersøge markedet ved at sammenligne priser og produkter inden man beslutter sig for at købe. Analysen af priser på plæneklippere viser, at der i gennemsnit er knapt 25 procent at spare ved en nem prissammenligning,” siger Martin Andersen.\nDe mest populære plæneklippere\nAktuelt er det en batteridreven plæneklipper, der er den mest populære i søgningen efter plæneklippere på www.pricerunner.dk . Det er Bosch Rotak 43LI, der er danskernes foretrukne plæneklipper, når de søger efter priser på deres kommende nye plæneklipper.\nTop 5 plæneklippere\n1. Bosch Rotak 43 LI Batteri\n2. AL-KO Highline 51.5 SP-A\n3. Texas Razor 5150TR/WE (Batteri)\n4. Stiga Combi 48 S AE\n5. AL-KO Gudenaa GU 400 Håndskubber\nTop 5 batteridrevne plæneklippere\n2. Stiga Combi 48 S AE\n3. Bosch Rotak 37 LI\n4. Stiga Multiclip 47 AE\n5. Makita DLM431Z\nTop 5 plæneklippere benzin\n1. AL-KO Highline 51.5 SP-A\n2. Texas Razor 5150TR/WE\n3. Stiga Combi 55SEQ\n4. Texas Razor 4650TR/WE\n5. Texas Razor 5135TR/WE\n1. Robomow RS615U\n4. Worx Landroid S WR 100SI


Hvad du skal overveje, inden du lægger en terrasse - leonhardt-hoier.dk\nnovember 3, 2021 Steffen Petersen\nHvis du overvejer at få en flot terrasse til dit hjem, så vil der være nogle ting, du skal overveje inden arbejdet går i gang. En terrasse er nødvendig for dig at have, hvis du elsker at opholde dig ude i haven sammen med din familie. En terrasse pynter flot, og det vil kun blive bedre, hvis det bliver udført med et godt stykke arbejde. Læs med her, om hvad du skal være opmærksom på, før du griber hele opgaven an.\n1. Kan du selv klare opgaven?\nDet kan godt være en krævende opgave at skulle lægge en terrasse. Hvis du er lidt af en handyman – eller kvinde, så kan du selv prøve dig frem. Det kræver, du finder det korrekte træ at lægge din terrasse med. Herudover skal du også få målt godt op, før du begynder at lægge det tilfældigt. Du skal være sikker på, hvor meget plads du har af gøre med.\n2. Hvilke træsort skal det være?\nDer findes mange forskellige slags træsorter. Det kommer an på hvilken stil, du gerne vil have omme i din baghave. Måske du skal finde et særligt slags træsort, der kan matche med farven på dit hus. Det kan også være, du gerne vil have en træterrasse, der er nem at holde. Så kan det være du skal bruge noget træ, der kan klare lidt af hvert. Det er bedst at gå på nettet og læse om de forskellige træsorter, der er tilgængelige. Du vil også se en masse billeder, som vil give dig ideer til, hvordan det kan se ud i din have.\nEllers kan vi anbefale, at du besøger denne hjemmeside: https://www.kun-terrasser.dk/priser\n3. Hvilken slags design af terrassen?\nDer findes flere forskellige stilarter for terrasser. Hvordan vil du have, at din skal se ud? Vil du har du brug for et bestemt design, så det passer godt til dit hus? Du skal overveje, hvilken type terrasse du ønsker. Vil du have den traditionelle med lige kanter, eller noget, der er større og måske har nogle kurver? Så er der terrassen i sten. Denne vil være dyrere, men den giver et mere elegant udseende til din have.\nVideoovervågning – når boligen skal beskyttes mod indbrud


Sommerhuse i Askø - Book et privat sommerhus i Askø\n4 sommerhuse i Askø\nLej dejlige sommerhuse i Askø hos Cofman\nAskø er en lille ø i Smålandsfarvandet, lidt nord for Lolland. Askø er ikke mere end 3 km lang og 2 km bred og er forbundet med Lilleø via en dæmning. Man kan sejle til Askø fra Bandholm på Lolland og overfarten varer 30 min.\nPå Askø ligger en skøn badestrand på den sydøstlige del af øen. Stranden er en sandstrand med en lang badebro. Bag stranden findes det største sommerhusområde på øen, hvor flere af husene har direkte adgang til stranden. Ved havnen kan man også finde en lille sandstrand. Lystfiskere har mange gode fiskesteder langs kysterne og fra havnen. Øen har flere cykelruter og på havnen er det muligt at leje cykler. Derudover findes der flere vandrestier, som fører gennem de smukke naturområder. Askø Kirke fra 1200-tallet er øens ældste bygning. Vandet skal ikke stige meget før Askø forsvinder, da øens højeste punkt kun ligger 4 meter over havets overflade. På øen finder man et rigt fugleliv og man ser ofte svaner, ænder, måger og vadefugle i de store vådområder, der bruges til yngleplads.\nAskø, Askø Strandvig 233\nSuper dejligt sommerhus på Askø. Huset ligge i gåafstand til børnevenlig sandstr\nand. Stor lukket have, vhor børnene kan lege og du kan nyde ferien. Askø ligger\nSmålandsfarvandet, hvor du også finder Fejø og Femø. Askø er kendetegnende for sine mange frugtplantager og en\nAskø, Askø Strandvig 19\nSommerhus beliggende på Askø, som ligger ca. 25 minutters sejlads fra Bandholm/M\naribo og Knuthenborg Park & Safari. Huset er udstyret med sauna og spabad. Somme\nrhuset har åbent køkken med alle moderne faciliteter. Der er PlayStation og VTEC-computer til børnene og digit\nAskø, Askø Strandvig 24\nDejligt sommerhus på Askø. Færgen sejler fra Bandholm, og efter 15 min. ankommer du til øen. Huset ligger på en stor grund og i roligt områd\ne. Udsigt til åbne marker. Åbent køkken i forbindelse med opholdsstuen, hvorfra der er udgang til overdækket t\nerrasse. Badeværelse med bruser og gulvvarme. Askø er kendt for sin produktion af æbler og anden frugt. Lystfi\nAskø, Askø Strandvig 36\nDenne nymoderniserede, skønne feriebolig er beliggende på en 1000 m2 naturgrund kun 0.8 km fra indkøbsmuligheder, 10.0 km fra restaurant og\n18.0 km fra Maribo. God plads til 6 voksne (1 i dobbeltseng) i de 3 soveværelser. køkkenet har v/k\nel-komfur, opvaskemaskine og køleskab. Badeværelse med wc. varmt og koldt vand. Slap af med kabel tv, tysk o\nSommerhuse i nærheden af Askø\nAskø er en meget lille destination. Derfor er der ikke så mange sommerhuse til udlejning netop der. I stedet har vi her samlet et udvalg af huse, der ligger i nærheden af Askø.\nRækkehus beliggende bare cirka 25 meter fra den b...\nI absolut første række til vandet og med den smuk...


Blue Point træpiller - den helt rigtige måde at brænde på - mit-udstyr\nBlue Point træpiller – den helt rigtige måde at brænde på\nLeder du efter noget, som kan brænde rigtig godt i et fyr? Går du samtidig op i klima og miljø? Så bør du prøve Blue Point træpiller.\nBlue Point træpiller brænder nemlig utrolig godt og har alle de egenskaber der skal til for at være en god træpille. Brug af træpiller er et miljøbevidst og en billig måde at opvarme sit hus på. Pillerne er ofte fremstillet af en blanding af savsmuld og træfibre, som er blevet presset sammen. Der anvendes ingen bindemiddel, hvilket betyder, at du har et miljøvenligt naturprodukt med en høj brændeværdi.\nFyring med Blue Point træpiller er også ganske ukompliceret, og behovet for tilsyn og pasning er begrænset. Man kan dog være så uheldig at komme ud for fyringstekniske problemer, hvor bl.a. askemængden stiger og virkningsgraden falde. Dette skyldes i mange tilfælde dårlig kvalitet af træpiller. Derfor er det vigtigt, at du finder træpiller i allerhøjeste kvalitet, og dette kan Blue Point træpiller tilbyde. Du finder træpillerne i både 6 og 8 mm.\nHvis dette lyder som noget for dig, så finder du her udvalget af Blue Point træpiller.\nBlue Point træpiller – populær opvarmning med stærke fordele\nTræpiller er en billig og effektiv måde at opvarme sit hus på. Derfor er det også en ideel løsning til dig, der ønsker en miljøvenlig brændværdi, som er let at håndtere.\nVed at vælge Blue Point træpiller i høj kvalitet undgår du at have en stor andel af aske. Der er nemlig et lavt aske- og vandindhold i disse piller og består af 100% rent træ. Billige træpiller kan ofte skabe meget slagge, som er et restprodukt, der kommer ved forbrænding af materialer, som ikke er helt rene. Man skal være opmærksom på, at slagge er dårligt for pillefyret, da det kan sætte sig til forstoppelse og være skyld i mekaniske fejl. Fyrer du derfor med billige træpiller, så vil det give en grundig rengøring af fyret, oftere.\nDer er derfor mange god grunde til at vælge Blue Point træpiller, og du vil med garanti ikke blive skuffet.


Letbane: det mener buspassagererne | Nordjyske.dk\nMads Christensen, gymnasieelev Aalborg. Foto: Mette Nielsen\nDen kollektive trafik i Aalborg er presset, mener nogle buspassagerer. Andre ser positivt på, at letbanen i Aalborg muligvis ikke bliver til noget\nAf: Marianne Roed Abrahamsen marianne.roed@nordjyske.dk\n- Opdateret 01. oktober 2015 15:50\nAALBORG: Fyldte busser, der kører forbi ventende passagerer, er før set i Aalborg. Hvordan kører det med den kollektive trafik i Aalborg, og hvad mener passagererne om, at letbanen i Aalborg får lange udsigter? NORDJYSKE hoppede på linje 2J og 56 for at høre buspassagererne ad.- Da jeg hørte, at letbanen skulle bygges, syntes jeg, at det var spild af penge. Så jeg har det faktisk okay med, hvis det ikke bliver til noget. Som udgangspunkt synes jeg, den offentlige transport kører udmærket. Jeg har ikke ret tit problemer med at komme med bussen, og jeg synes, de kører rimelig ofte, siger Mads Christensen, gymnasieelev fra Aalborg.En anden studerende ombord på bussen er mere kritisk over for nyheden om, at Aalborg Kommune må se langt efter at få opfyldt sit ønske om en letbane. - Det synes jeg er ærgerligt. Især når projektet allerede er så langt. Det er en skam, hvis det ikke bliver til noget, da det kunne lette på den kollektive trafik i byen. Desuden ville det kunne gøre, at man kunne komme hurtigere fra A til B. Det er tit, at busserne er rigtig fyldte, og man må stå op hele vejen ind til Aalborg herudefra, hvor jeg bor, siger Dinna Alicia Christiansen.Regeringen har valgt at skære det statslige tilskud på 830 millioner til letbanen i Aalborg væk i sit finanslovsforslag, og derfor hænger letbanen nu i en tynd tråd.Håber fortsat på letbaneThanusa Kumar, der studerer i Aalborg og pendler hver dag, har ikke hørt nyhederne om letbanen. - Jeg har ikke hørt, at letbanen ikke kommer alligevel. Det håber jeg da, at den gør. Jeg tager bussen hver dag, og jeg synes altid, der er travlt. Der er altid kø og lang ventetid. Der kunne være flere busser eller togtiderne kunne ændres for at forbedre det, siger hun.En anden studerende synes, at en by som Aarhus må have en god grund til at få en letbane, og finder det derfor ærgerligt for Aalborg.- Jeg ved ikke så meget om, hvad det kunne give til byen. Men jeg synes da, det er træls. Aalborg Kommune har jo brugt rigtig mange penge på forberedelsen til det. Og så bliver det bare droppet. Det må jo give nogle konsekvenser. En anden buspassager mener, at man skulle forbedre busruterne fra landet ind til byen i stedet for en letbane.- Den kollektive trafik er fin nok i Aalborg, men uden for Aalborg er den ret skod. Bussen kører ikke ret tit, og i weekenden slet ikke ude fra Egense, hvor jeg bor. Inde i byen kører busserne lige i røven på hinanden. De kunne godt skære ned på antallet af bybusser og bruge nogle af pengene til ruterne på landet, så man kan komme ind til Aalborg, siger Sebastian Nielsen, cykelmekanikerlærling fra Egense.\nPå jagt efter en ny handelschef Én hjernedød efter mislykket forsøg med cannabis Lidl indfører P-kontrol Oddset-spiller ramte vanvittige odds 220.000 Er du klar: Varmen er på vej Seneste nyt


Hoka Bondi X: Temposko med suveræn støddæmpning | LØBEREN\nHoka Bondi X: Temposko med suveræn støddæmpning\nHoka One One Bondi X tager det bedste fra to verdener. Det er en blanding af en suveræn mængdetræningssko, som man kender Bondi 7 fra Hoka, der nu får tilført en række tempoelementer i Bondi X, så den både er oplagt til tempoturene og de lange træningspas. Bliv klogere på den nyeste sko på hylderne fra Hoka her.\nHoka One One – eller bare Hoka – er kendte for at skabe løbesko med en karakteristisk, stor mellemsål, som sikrer løberen fantastisk støddæmpning og god beskyttelse af benene på de lange ture.\nMarkedet for carbonsko er heller ikke fremmed for Hoka, der allerede har haft forskellige lanceringer i den kategori i form af Hoka Rocket X og Hoka Carbon X 2, som du også finder hos Løberen. Den nyeste carbonsko i rækken er Hoka Bondi X, der tager det bedste fra en suveræn mængdetræningssko og smider over i denne nye temposko.\nI mellemsålen får du den samme støddæmpning, som du kender fra den normale mængdetræningssko Bondi 7. Det nye er, at du nu også finder en fuldlængde carbonplade i mellemsålen, som sikrer dig en mere responsiv løbeoplevelse – altså nemmere fremdrift på din løbetur. Mellemsålen er forholdsvis blød på trods af den stive carbonplade, der til gengæld gør Bondi X en anelse mere stabil end Bondi 7 – uden at være en pronationssko. Skummet i mellemsålen sørger for en blød og komfortabel følelse, når du løber afsted i skoene.\nOverdelen er udviklet i et lidt tyndere materiale end Bondi 7, så du får en lidt mere åndbar overdel, hvilket hjælper dig til at ventilere varmen væk fra din fod, når du løber. Det er også med til at spare dig energi. Overdelen er stadig fast i materialet og sidder tæt om foden, så du føler dig sikker, når du tager skoene på.\nPløsen og hælen er en anelse anderledes, end man kender fra Bondi 7. Pløsen er blevet en del tyndere, så den mærkes mindre og fylder mindre under din løbetur – det er typisk for temposko. Hælen er lidt mindre fast end i Bondi 7, men stadig tilpas fast til, at du føler dig sikker i skoene. Det er også typisk for temposko, at hælkappen er mindre markant end i mængdetræningssko – dog er hælkappen i Bondi X stadig stabil og sikker.\nAlt dette betyder, at Bondi X er helt oplagt til dig, der mangler en sko til dine tempoture. Den er oplagt at tage på, når du træner tempo på længere distancer. Du kan altså bruge den på daglige træningsture, men det er oplagt at prioritere den på de ture, hvor tempoet skal lidt op, og når du så skal ud på en rolig, hyggelig træningstur kan du tage Bondi 7 på.


Microsoft Office Kan Ikke Finde Din Licens Til Denne Applikation\nMicrosoft Office er en komplet pakke. Den leveres med forskellige applikationer, der lader brugere oprette dokumenter, regneark, diaspræsentationer, sende, modtage og administrere e-mails osv. Hvert Office-produkt har en separat produktnøgle eller licens, der kræves for at aktivere den. Nogle gange undlader Office at bekræfte licensen og sender flere fejlmeddelelser, f.eks Microsoft Office cannot find your license for this application. I dette indlæg vil vi tale om nogle løsninger til at løse dette problem.\nHvorfor kan Microsoft Office ikke finde din licens?\nFix Microsoft Office kan ikke finde din licens til denne applikation\n1]Genstart tjenesten Software Protection Properties\n2]Opdater Microsoft Office\n3]Reparer Microsoft Office\n4]Kør en SFC-scanning\nHvordan slipper jeg af med den ikke-ægte meddelelse i Microsoft Office?\nDen mest almindelige årsag til, at Microsoft Office ikke kan finde din licens, er, at tjenesten Software Protection Properties ikke kører. Hvis denne tjeneste ikke kører eller er indstillet til Forsinket start, kan du støde på fejl i forbindelse med licensen til Microsoft-produkterne. For at løse dette problem skal du genstarte tjenesten Software Protection Properties. Vi har forklaret den detaljerede proces i denne artikel.\nDe brugere, der oplevede dette problem, har rapporteret, at de modtog fejlmeddelelsen, mens de åbnede et Microsoft Office-program. Den komplette fejlmeddelelse ser således ud:\nMicrosoft Office kan ikke finde din licens til denne applikation. Et reparationsforsøg var mislykket eller blev annulleret. Microsoft Office afsluttes nu.\nHvis du modtager den samme fejlmeddelelse, mens du starter Office-programmerne, anbefaler vi, at du prøver følgende løsninger uden bestemt rækkefølge.\nGenstart tjenesten Software Protection Properties\nNedenfor har vi forklaret alle disse løsninger i detaljer.\nSoftware Protection Properties-tjenesten bekræfter aktiveringen af Microsoft-apps og -tjenester. Hvis denne tjeneste er stoppet eller ikke kører på dit system, kan du støde på fejlmeddelelser relateret til verificeringen af Microsoft-produkter og -tjenester. Derfor bør du først kontrollere, om denne service kører på dit system eller ej. Hvis du finder denne tjeneste stoppet, kan du overveje at starte den. Hvis du finder det allerede kører, kan du overveje at genstarte det.\nFølgende trin hjælper dig med det:\nTrykke Win + Rs. Det Run vises på din skærm.\nType services.msc og klik på OK. Dette vil åbne Services.\nRul ned og find Software Protection Properties.\nNår du har fundet det, skal du højreklikke på det og vælge Properties.\nKlik Apply og derefter OK.\nTjek nu, om problemet fortsætter. Hvis problemet stadig eksisterer, eller hvis knappen Start er nedtonet, kan du prøve registreringsdatabasen rettelsen nedenfor.\nFør du fortsætter, anbefaler vi, at du opretter et systemgendannelsespunkt og laver en sikkerhedskopi af dit register. Følgende instruktioner vil ændre nogle registreringsdatabasenøgler. Enhver fejl under udførelse af disse trin kan føre til alvorlig skade på dit system. Følg derfor disse instruktioner omhyggeligt.\nStart Run ved at trykke på Win + Rs. Skriv nu regedit og klik på OK. Klik på Ja i UAC-prompten.\nKopier følgende sti og indsæt den i adresselinjen i registreringseditoren, og tryk på Enter.\nSørg for, at du har valgt sppsvc på venstre side. Skift nu følgende registreringsdatabaseværdier:\nForsinket AutoStart til 0.\nStart til 2\nSkriv til 20\nFor at ændre ovenstående registreringsværdier skal du dobbeltklikke på dem og indtaste en værdi i deres Value Data.\nVi foreslår, at du opdaterer dit Office-produkt og ser, om det hjælper. For at opdatere en Microsoft Office-applikation skal du åbne den, men ifølge brugerne forhindrer fejlmeddelelsen dem i at åbne Office-applikationerne. Når de forsøger at åbne Office-applikationen, vises denne fejlmeddelelse på deres skærm og lukker Office-applikationen, når de klikker på OK-knappen.\nVi foreslår, at du genstarter din computer og derefter åbner det Office-program, du oplever fejlen med. Efter genstart af systemet skulle fejlmeddelelsen ikke vises. Følg nedenstående trin:\nÅbn det Office-program, du oplever fejlen med.\nOpret en ny fil.\nGå til “File > Account.”\nUnder Product Informationklik Update Options og klik derefter Update Now.\nHvis opdatering af Office ikke løser dit problem, eller hvis du ikke er i stand til at opdatere Microsoft Office, kan du prøve at reparere det. Du kan reparere Microsoft Office enten fra Windows 11/10-indstillinger eller fra kontrolpanelet. På reparation Office-skærmen skal du vælge Online Repair.\nRead: Office-applikationen kunne ikke starte korrekt fejl 0xc0000142.\nEn mulig årsag til problemet er de beskadigede systemfiler. Derfor foreslår vi, at du kører en SFC-scanning. SFC er et akronym for System File Checker. Microsoft har udviklet dette værktøj til at reparere beskadigede systemfiler. For at køre SFC-scanningen skal du starte kommandoprompten som administrator.\nFor at rette den ikke-ægte meddelelse i Microsoft Office skal du geninstallere produktet. Til dette skal du først afinstallere Microsoft Office ved at bruge Microsoft Support and Recovery Assistant-værktøjet og derefter installere det igen.\nRead next: Sådan rettes fejlen “Adgang nægtet til installationskilden” i Microsoft Office.\nCảm ơn các bạn đã theo dõi TOP Thủ Thuật trên đây là những chia sẻ của chúng tôi về Microsoft Office kan ikke finde din licens til denne applikation. Hy vọng bài viết tại chuyên mục Thủ Thuật Phần Mềm sẽ giúp ích được cho bạn. Trân trọng !!!


Cykelpartner.dk er aktuelt imellem de mest benyttede netshops inden for cykler og tilbehør. Butikkens sortiment består af over 11000 varer fra flere mærker. Virksomhedens Trustpilot-rating på 9,6 af 10 tilkendegiver utrolig tilfredshed hos kunderne. Ratingen er baseret på 24460 anmeldelser, hvoraf 22028 af disse er 5-stjernede. På Facebook er 41558 personer fans af Cykelpartner.dk, og her har webshoppen modtaget 396 ratings med en gennemsnitlig score på 4,5 ud af 5, hvilket lige så vel er super flot.\nCykler.dk er i dag en af de største online forretninger der sælger cykler og tilbehør. Deres udvalg udgøres af omkring 3000 produkter fra en række brands. Firmaets Trustpilot-bedømmelse på 9,3 af 10 viser god kundetilfredshed. Scoren er baseret på 2505 anmeldelser, hvoraf 1901 af disse er 5-stjernede. På Facebook er 2863 personer fans af Cykler.dk, og herpå har de modtaget 49 vurderinger med en middel bedømmelse på 4,7 af 5, hvilket ligeså er utrolig godt.\nPedalatleten.dk er pt. iblandt de førende online butikker inden for cykler og tilbehør. Netshoppens sortiment rummer opimod 2000 produkter fra flere brands. Virksomhedens Trustpilot-score på 8,1 af 10 vidner om en høj grad af tilfredshed hos kunderne. Bedømmelsen er baseret på 175 anmeldelser, hvoraf 114 af dem er 5-stjernede. På Facebook er 392 mennesker fans af Pedalatleten.dk, og herpå har netbutikken modtaget 12 ratings med en gennemsnitlig bedømmelse på 4,5 ud af 5, som ligeså er usædvanligt beundringsværdig.\nCykelexperten.dk er pt. iblandt de bedste online selskaber med cykler og tilbehør. Butikkens sortiment spænder over i omegn af 4000 produkter fra flere brands. Virksomhedens Trustpilot-evaluering på 9,1 af 10 manifesterer en høj grad af kundetilfredshed. Ratingen er baseret på 1560 bedømmelser, hvoraf 1174 af dem giver topkarakter. På Facebook er 14379 personer tilhængere af Cykelexperten.dk, og her har de modtaget 100 bedømmelser med en middel rating på 4,1 ud af 5, som ligeledes er temmelig overlegent.\nFribikeshop.dk er i dag imellem de største internet handler med cykler og tilbehør. Forhandlerens udvalg består af omkring 5000 varer fra flere mærker. Forhandlerens Trustpilot-evaluering på 8 ud af 10 giver indtryk af stor tilfredshed hos kunderne. Ratingen er baseret på 1740 ratings, hvoraf 1184 af dem giver topkarakter. På Facebook er 35097 brugere tilhængere af Fribikeshop.dk, og her har firmaet modtaget 72 evalueringer med en middel rating på 4,2 af 5, hvilket ligeså er usædvanligt imponerende.\n45 Km/T Elcykel søges online\nEn del e-forhandlere frembyder på nuværende tidspunkt diverse forskellige fragtmetoder. Den mest populære er i vore dage udleveringssteder, fordi du så nemt kan hente dine nye produkter lige når det passer dig. Leveringsmetoden er jo yderst uproblematisk, og mange gange tilmed den prisbilligste form for levering.\nDu burde på samme måde påtænke at bestille varerne til levering til din hjemmeadresse eller ud til din arbejdsplads. Metoden er jævnligt en tand mere omkostningsfuld, men endvidere ualmindeligt overkommelig. Den mindst kostelige leveringsmulighed af 45 km/t elcykel vil dog altid vise sig at være at hente ordren selv, hvilket dog stiller krav om at du er lige ved 45 km/t elcykel online webshoppens arbejdslager.\nLeveringshastigheden er selvfølgelig ultra væsentlig ifald du mangler dine nye produkter øjeblikkeligt, og i det øjemed er det nemlig fornuftigt at man dobbelttjekker den forventede leveringsdato på det relevante produkt.\nDe fleste 45 km/t elcykel internet virksomheder giver løfte om 1 dags fragt på massevis af varer, hvilket dog står og falder med at ordren gennemføres forinden et besluttet klokkeslæt, med det formål at de sandsynligvis kan nå at få 45 km/t elcykel sendt afsted forud for at pakkemedarbejderne drager hjemad.\nFlere internet webshops garanterer levering uden beregning, men i reglen kun ifald man shopper for en bestemt pris. Desuden burde man beslutte sig for den mest betalelige mulighed for levering, som typisk – ligegyldigt om du er i Esbjerg, Nakskov eller Humlebæk – vil blive at få fragtmanden til at levere dine produkter til en pakkeshop.\nDet er jo efterhånden temmelig praktisk for alle og enhver at vurdere prisniveauet på 45 km/t elcykel hos diverse online virksomheder, og så har langt de fleste online butikker set sig tvunget til at nedbringe salgsværdien på specielt deres bedst i test produkter – til børn, og samtidig til mænd og kvinder – en hel del, og endda nogle gange præstere fragt uden gebyr.\nDet kan imidlertid være lønsomt at udforske enkelte internet foretagender efter 45 km/t elcykel tilbud før du færdiggør din shopping, så du er garanteret at få fat i den laveste pris.\nMan skal trods alt være årvågen med, at i tilfælde af at en butik frembyder 45 km/t elcykel for en udsalgspris der virker himmelråbende gunstig, så kunne det ofte være et faresignal om en fup webbutik. Kortbestillinger er heldigvis omfattet af en regel, hvilket assisterer køberen overfor fup e-butikker.\nGenerelt går vi ind for bestillinger med betalingskort eller mobilbetaling. Alternativt burde du vælge en løsning på afbetaling som eksempelvis ViaBill, ifald du vil betale prisen senere.\nForinden folk handler 45 km/t elcykel hos en e-handler behøver man sådan set betragte shoppens vilkår, dog er det bare ikke specielt ophidsende.\nEn nemmere løsning er at granske om online virksomheden er godkendt af e-mærket, da det kan være en antydning af at internet selskabet efterlever de danske retningslinjer, samt at internet firmaet ofte overvåges af specialister der er indført i bestemmelserne på området. Derudover tilbydes du lejlighed til at få bistand, hvis du bliver udsat for udfordringer i forbindelse med dit indkøb.\nLigeledes er det en hjælp at køberen er klar over de mest basale vedtægter der indvirker på handlen, f.eks. den returneringsret på 45 km/t elcykel online webshoppen anvender. I den relation er det i øvrigt vigtigt, at man stadigvæk bibeholder sin kvitteringsmail, således man en anden gang kan bevise sit køb, uanset om du er på gaveindkøb til en mand eller kvinde.\nTrustpilot indebærer flere gode genveje til at gennemrode diverse eksisterende konsumenters evalueringer og derfor kan det anbefales, at du analyserer internet butikkens 45 km/t elcykel vurderinger før du lægger din bestilling.\nFacebook forærer dig også ultra fine chancer for at få indblik i e-forretningens kundetilfredshed. Tilmed ses endda internet shops hvor folk kan ytre en vurdering af ordreforløbet, hvilket lige så vel må bruges til at fornemme kundetilfredsheden.\nWebsitet finansieres af reklamer. Vi har faste samarbejder med en samling af internet handler hvor vi annoncerer virksomhedernes varer, og indkasserer honorar ifald en bruger fra vores hjemmeside fuldfører en handel.\nData omkring 45 km/t elcykel og internet handler ajourføres jævnligt, men det er umuligt for os at give garantier imod ændringer der potentielt er lavet siden nyligste opdatering af de viste data.